qundao/data-zh-poetry huggingface dataset:
三山矶
作者：龚敩
朝代：明

三山直上与云齐，海色苍茫楚水西。波浪不惊沙鸟没，蒹葭无尽塞鸿低。风生野戍旌旗闪，日落荒村虎豹啼。莫向凤凰台上望，遥遥空使客心迷。
与睦州甘彦初同知同过弋阳晚泊
作者：龚敩
朝代：明

十年重过弋阳溪，野店山桥处处迷。乌鹊攒枝惊虎啸，猕猴曾过学猿啼。客行官道霜犹湿，人醉邮亭日未西。说与睦州贤别驾，好因凋瘵问蒸黎。
中秋之夕分宪张侯以陆羽泉煎茶分惠
作者：龚敩
朝代：明

昔有仙人陆鸿渐，性嗜苦茗心骨清。崖泉石甃举品第，好山处处留佳名。建溪顾渚得异品，惠山之外惟中泠。琵琶洲前千越溪，镌石作灶留山坰。龙涎倾臼古鼎翠，星火迸石寒烟青。蓬莱弱水恍不隔，一啜世累鸿毛轻。灵山之阳东冈麓，井冽寒泉皎如玉。何年凿破太古心，云是仙人手亲掬。乃知往者未足珍，此茗此泉当绝伦。诛茅卜居总为此，一丘一壑聊栖真。汲清瀹碧匪曾倦，咫尺市廛少相见。高情不免留人间，却著茶经二三卷。尔来寂寞千载馀，山荒石老人丘墟。樵夫牧子罕知识，山僧野老空长吁。西江分宪列仙辈，暂屏喧嚣驻旌旆。云关雾幌豁然开，剩水残山价增倍。踟蹰归马来自东，飘如翳凤乘天风。百年穷达固有异，万古高义将无同。官舍归来细烹汲，飞翠浮光兔毫湿。韦布书生例见邀，高牙大纛嗟何及。寒儒未必工文章，三椀浪说搜枯肠。佳期三五夜不寝，起舞皓月回清光。妻孥大醉我独醒，仰看桂花月中影。欲读茶经且复休，漫写狂歌发深省，安得相从赋石鼎。
中秋之夕分宪张侯以陆羽泉煎茶分惠
作者：龚敩
朝代：明
体裁：古风

昔有仙人陆鸿渐，性嗜苦茗心骨清。崖泉石甃举品第，好山处处留佳名。建溪顾渚得异品，惠山之外惟中泠。琵琶洲前千越溪，镌石作灶留山坰。龙涎倾臼古鼎翠，星火迸石寒烟青。蓬莱弱水恍不隔，一啜世累鸿毛轻。灵山之阳东冈麓，井冽寒泉皎如玉。何年凿破太古心，云是仙人手亲掬。乃知往者未足珍，此茗此泉当绝伦。诛茅卜居总为此，一丘一壑聊栖真。汲清瀹碧匪曾倦，咫尺市廛少相见。高情不免留人间，却著茶经二三卷。尔来寂寞千载馀，山荒石老人丘墟。樵夫牧子罕知识，山僧野老空长吁。西江分宪列仙辈，暂屏喧嚣驻旌旆。云关雾幌豁然开，剩水残山价增倍。踟蹰归马来自东，飘如翳凤乘天风。百年穷达固有异，万古高义将无同。官舍归来细烹汲，飞翠浮光兔毫湿。韦布书生例见邀，高牙大纛嗟何及。寒儒未必工文章，三碗浪说搜枯肠。佳期三五夜不寝，起舞皓月回清光。妻孥大醉我独醒，仰看桂花月中影。欲读茶经且复休，漫写狂歌发深省，安得相从赋石鼎。
为吴端题静学轩
作者：龚敩
朝代：明

境息尘空泰宇清，祇将经史寄高情。四时门馆无私谒，半夜池台有月明。座客争誇吴季子，幕宾元是鲁诸生。兰阶桂苑春长好，底用黄金遗满籯。
为张邦英题钱舜举折枝梅花
作者：龚敩
朝代：明

西湖美人风韵奇，玉为资质冰为肌。江梅向暖开南枝，美人与之同襟期。月香水影有妙句，横斜浮动无人知。世间凡卉不敢并，香名万古芳菲菲。罗浮美人亦大好，笑靥盈盈破春早。明日萧条客梦醒，参横月落春光老。怊怅松林不见人，多情翠羽空相恼。繁花乱插满头归，芳心寂寞忧心捣。吴兴美人真可人，兴来亦写梅花真。奇奇怪怪发天趣，斯须幻出江南春。疏花绰约有生意，鲛绡半幅无纤尘。固知佳画不易得，百年谁复藏其珍。朝云不入梨花梦，铃阁无声画屏冻。淑态偏嫌夜雪欺，幽风不许春风动。意态娉婷富贵羞，精魂冷落清寒共。时揩病目一摩挲，万紫千红竟何用。山阴古多图与书，张郎自是山阴癯。平生爱画入骨髓，得此寘之座右隅。我生亦有画梅癖，对此不觉形神俱。含丹吮墨我不如，还君此画长嗟吁。
为朱允升题盘谷序后
作者：龚敩
朝代：明

黟上先生旧隐居，登山临水乐何如。放怀不待盈樽酒，投老仍耽满架书。鹤唳松间时对客，驺鸣道上几回车。昌黎莫漫歌盘谷，留与閒身共卷舒。
为谢氏题椿桂
作者：龚敩
朝代：明

闻昔燕山种德深，灵椿丹桂两阴阴。一樽好为严君寿，三釜终酬令子心。竹帛流芳传旧史，丹青遗画见新吟。谢公不念苍生苦，高卧东山自古今。
五老峰诗赠南康守
作者：龚敩
朝代：明

敷浅原头列嶂开，湖光倒浸碧崔嵬。九江汇泽流山雪，三峡飞泉吼石雷。李白新题苍藓合，匡君旧隐白云堆。好将拄笏朝来意，付与黄堂酒一杯。
从军人还乡谒先垄
作者：龚敩
朝代：明

去国辞亲二十年，归来哀痛抱终天。心倾葵藿风尘际，泪洒松楸雨露前。徐庶有怀方寸乱，王陵多恨孝慈偏。男儿立志存光显，会见功成昼锦还。
仙人石
作者：龚敩
朝代：明

石上仙人去不回，洞门深锁白云堆。鹿行涧底窥瑶草，鹤过松阴步紫苔。初起无心成久立，子房多病盍归来。等閒识得寻真路，千树桃花次第开。
侯侍郎庸迎养
作者：龚敩
朝代：明

东莱有客人中英，满腔忠孝由天生。读书不作章句陋，居官所期肝胆明。往者严君困三宅，父子东南五千隔。孤苦零丁十五秋，一别何曾见颜色。儿年初学数与方，父不少留儿涕滂。慈闱纺绩事教养，执经问道亲虞庠。前载春官取科第，父若有闻心亦喜。朝朝秉笔在鹓班，情几欲陈行复耻。圣恩如天愿弗违，诏许驰驿迎亲归。拜辞阙下一喜惧，消息近日无安危。云山万重隔闽越，见面有期思愈切。来日非如去日多，旧愁不与新愁别。天风吹衣道路长，圣君宠厚亲寿康。炎州瘴雾避爽气，桑榆晚景昭回光。遥知入门问安否，百岁千欢交肺腑。秉烛浑疑再世逢，称觞更尽中肠语。归来感激谢君恩，枯朽一旦生阳春。周公拜前鲁拜后，满庭光显难具论。子禄愈丰亲愈寿，此事人生亦希有。别恨何嫌地渺茫，孝心直与天长久。丈夫志气今古同，为子必孝为臣忠。累茵列鼎足荣养，更以勋业垂无穷。
元日见马御史贯
作者：龚敩
朝代：明

千里山城御史过，共看飞旆拥鸣珂。履端自觉时方泰，布令欣逢吉始和。骢马行春骄蹀躞，豸冠簪晓郁嵯峨。紫薇香蔼凤毛集，翠柏影斜乌尾讹。民厚只今无狱讼，官清何处不弦歌。横经每亦思南郡，破敌真能继伏波。甘雨普天膏泽下，清霜盈路早寒多。光分云汉三秋月，派出昆崙九折河。诗向玉堂携綵笔，酒从丹扆倒金荷。渥洼澒洞来天马，牛斗光芒接太和。圣代文章归黼藻，人心礼乐在渐摩。春台未必无冰檗，寒谷争知有薜萝。浅薄匪才甘自弃，萧条吾道竟如何。寤言幸窃斯文庇，蚤夜铭心誓弗磨。
八月十六夜泊邬子寨示祝权
作者：龚敩
朝代：明

邬子岩前江雾开，瑞州河口北风回。南山一点青螺小，鄱水千群白雁来。明月尚圆天气好，良宵虚度客心哀。故园松桂无人管，只恐秋霜两鬓催。
兰室为隐君子题
作者：龚敩
朝代：明

一别灵均九畹荒，高名千载为谁芳。秋花亚佩琼琚冷，晓气穿帘雨露香。似有閒情依涧谷，那无清梦到沅湘。半年有个同心友，与尔同登鲁叟堂。
再过上饶夜宿城南逆旅
作者：龚敩
朝代：明

狂客征衫不自由，绿阴啼鸟岂知愁。半帘晓月湖边柳，一片夕阳山外楼。水落渔翁寻钓石，风来梢子促行舟。两年三度经行此，羞对东风话旧游。
凉翠轩
作者：龚敩
朝代：明

故人结屋严滩上，小小轩窗自不同。风捲雨声来枕簟，树移山色傍帘栊。秋清未觉鸾箫远，岁久应嫌鹤帐空。无限好怀归未得，懒题安字寄征鸿。
凤凰台
作者：龚敩
朝代：明

闻说高台有凤凰，如今芳草思茫茫。山环帝里南来尽，水绕石城西去长。夔乐九成春寂寞，秦箫三弄月荒凉。綵云一段无消息，几树梧桐老夕阳。
听春雨为茅山道士思亲作
作者：龚敩
朝代：明

茅山听雨结茅茨，意恐红尘惹鬓丝。步鹤紫苔春满径，鸣蛙绿水夜平池。粳稌已足菑畬愿，衣线能忘簠簋思。綵袖鱼轩今已矣，黄冠野服总相宜。
吴伯舟归养
作者：龚敩
朝代：明

括苍山下白云飞，汉水江头綵鹢归。微禄可能三釜养，远游应是五年违。庭闱有梦关山隔，乡邑无书故旧稀。不为鲈鱼心独苦，黑貂几误老莱衣。
周如心溪庄八首
作者：龚敩
朝代：明

闻说溪庄上，先生旧隐居。村舂閒野水，高栋接茅庐。城客朝携酒，溪翁夜打鱼。功名身外事，不醉复何如。城南烟景好，日晏渡溪迟。一径竹深处，四檐花落时。雨晴莺唤友，风煖燕呼儿。境寂观群动，悠然乐不支。溪深才数里，尘静少波涛。宿鹭便青草，娇莺妒碧桃。户当松径黑，桥倚石梁高。尚有丝纶在，犹堪掣巨鳌。昔人今已矣，溪馆为谁开。野鹤穿云去，林鸠唤雨来。松边深涧谷，花外小亭台。俛仰成陈迹，披图一快哉。开径通幽屿，临流结小亭。引来溪树碧，分得泮芹青。灯火书连屋，壶觞月转庭。因悲城市促，尘土漫劳形。故园虽久废，风景尚依然。鹭起滩头雪，蝉吟涧底泉。汀烟浮苍莽，野竹杂潺湲。祖笏虽堪宝，宁无二顷田。冰溪清浅处，潇洒一菟裘。竹色侵书幌，荷香拂钓舟。黄云孤岛没，落日乱山稠。我亦淹微禄，无因得少休。主翁生事少，佳兴在樵渔。野客陪尊俎，朝官问起居。月移窗上竹，风乱枕前书。寂寞百年后，方知有宁蘧。
周如心溪庄八首·其一
作者：龚敩
朝代：明

闻说溪庄上，先生旧隐居。村舂閒野水，高栋接茅庐。城客朝携酒，溪翁夜打鱼。功名身外事，不醉复何如。
周如心溪庄八首·其七
作者：龚敩
朝代：明

冰溪清浅处，潇洒一菟裘。竹色侵书幌，荷香拂钓舟。黄云孤岛没，落日乱山稠。我亦淹微禄，无因得少休。
周如心溪庄八首·其三
作者：龚敩
朝代：明

溪深才数里，尘静少波涛。宿鹭便青草，娇莺妒碧桃。户当松径黑，桥倚石梁高。尚有丝纶在，犹堪掣巨鳌。
周如心溪庄八首·其二
作者：龚敩
朝代：明

城南烟景好，日晏渡溪迟。一径竹深处，四檐花落时。雨晴莺唤友，风煖燕呼儿。境寂观群动，悠然乐不支。
周如心溪庄八首·其五
作者：龚敩
朝代：明

开径通幽屿，临流结小亭。引来溪树碧，分得泮芹青。灯火书连屋，壶觞月转庭。因悲城市促，尘土漫劳形。
周如心溪庄八首·其八
作者：龚敩
朝代：明

主翁生事少，佳兴在樵渔。野客陪尊俎，朝官问起居。月移窗上竹，风乱枕前书。寂寞百年后，方知有宁蘧。
周如心溪庄八首·其六
作者：龚敩
朝代：明

故园虽久废，风景尚依然。鹭起滩头雪，蝉吟涧底泉。汀烟浮苍莽，野竹杂潺湲。祖笏虽堪宝，宁无二顷田。
周如心溪庄八首·其四
作者：龚敩
朝代：明

昔人今已矣，溪馆为谁开。野鹤穿云去，林鸠唤雨来。松边深涧谷，花外小亭台。俛仰成陈迹，披图一快哉。
周澹斋琴边秋兴
作者：龚敩
朝代：明

遥岑隔云烟，空谷蔽榛莽。何年发幽贞，异境豁弘敞。林寒碧筱生，石古苍苔上。晨登抚瑶琴，暮归倚藜杖。一鼓忘世纷，再弹绝尘鞅。猿鹤留哀音，风泉荅遗响。谁持方壶图，为我澹斋赏。知尔谐素心，令人动遐想。彷佛连郊墟，萧条异畴曩。虽云杂喧嚣，毋乃异天壤。乔木阴扶疏，故园色凄怆。安得从尔游，亦以长吾长。
唐明皇游月宫
作者：龚敩
朝代：明

自是君王厌万几，凉天清夜梦魂飞。素鸾并驾归瑶阙，广乐旋闻奏羽衣。蟾兔那知天广大，山河不碍日光辉。翠华西幸蛾眉老，始信人间事已非。
商山四皓图
作者：龚敩
朝代：明

白发相看岁月驰，高原深谷路逶迤。巴邛霜后应无橘，商洛春深正有芝。秦汉运移终不仕，唐虞世远欲求之。高风不为储皇出，羽翼虽成事可疑。
女儿港
作者：龚敩
朝代：明

剩水残山自古今，美名何必直千金。防身未识姑嫜礼，择配那知父母心。眉黛眼波春思阔，野花山叶暮愁深。犹胜思妇高楼上，一曲离歌泪满襟。
女儿港阻风
作者：龚敩
朝代：明

老屋疏篱半掩门，断烟疏柳几朝曛。雨昏潮口生春水，天入江东有暮云。山翠犹疑妆泪湿，眼波如恨宝钗分。岂无渔笛苍茫里，垂老飘零不忍闻。
孤山梅鹤
作者：龚敩
朝代：明

莫将梅鹤等閒看，惯与幽人共考槃。吟尽暗香还有月，梦翻清唳不知寒。单于午夜声初咽，华表千年墨未乾。何似水光山色里，无言相对只盘桓。
寄友人
作者：龚敩
朝代：明

金陵自古帝王州，水碧山青节气柔。夜雨催残黄菊晚，西风吹老白蘋秋。千家月色连天白，万户砧声接地稠。两载乡音无使到，岂无鸿雁在汀洲。
寄永福寺友人刘润芳
作者：龚敩
朝代：明

故里云松不厌看，又飞金锡度长干。钟山得似芝山好，道海何加学海宽。羡尔心如禅定久，愧予身与客毡寒。自从别后音书隔，天外征鸿字字安。江东游子问归期，之子何心去鲁迟。临汝雪晴宵剪烛，武陵花落昼哦诗。百年士论归名节，十载交情倚梦思。明日重来寻旧约，春风携酒看灵芝。
寄永福寺友人刘润芳·其一
作者：龚敩
朝代：明

故里云松不厌看，又飞金锡度长干。钟山得似芝山好，道海何加学海宽。羡尔心如禅定久，愧予身与客毡寒。自从别后音书隔，天外征鸿字字安。
寄永福寺友人刘润芳·其二
作者：龚敩
朝代：明

江东游子问归期，之子何心去鲁迟。临汝雪晴宵剪烛，武陵花落昼哦诗。百年士论归名节，十载交情倚梦思。明日重来寻旧约，春风携酒看灵芝。
寄贵溪令张伯孚
作者：龚敩
朝代：明

三载桥门丽泽深，写诗聊记别来心。半江自剪吴淞水，百里休惭枳棘林。客散邮亭青嶂晚，鸟啼公馆绿槐阴。催科毕后无馀事，长日须弹子贱琴。
寄馀干徐仲敏高克诚二良友兼赠彦明原祐丙午之夏余寓于越与二公相知及己未岁忽彦明原祐相过彦明则克诚之弟原祐则仲敏之子也
作者：龚敩
朝代：明

我昔来华原，适遭乱定初。崎岖访家室，于邑返故庐。维时方盛夏，日永暑未徂。问津川无航，问道途无车。山家得少休，快此兼旬馀。南州一高士，先卜王翰居。晨夕相过从，义高意勤劬。云篷有贤孙，万卷藏家书。时来候契阔，诗酒仍相娱。长松结夏荫，众木枝扶疏。笑语坐移日，交契金石如。不意旅寓间，见此巢许徒。由来十四秋，荏苒流居诸。片云隔嗣音，久阙雁与鱼。谅彼怀旧心，岂不长嗟吁。两地各皓首，濩落真成迂。高生尚黑头，已喜登天衢。斯文固有幸，不免劳驰驱。松茂柏须悦，彼智此则愚。郡斋雨初晴，燕坐鳣堂虚。有客忽相过，揽衣问谁欤。衣冠出名门，济济文义俱。话间得出处，使我心疾除。明时需才贤，鄱阳古名区。况乃贤父兄，家世耽文儒。贱贫岂不乐，荣达多忧虞。行藏在用舍，与世同卷舒。勖哉二君子，必则宁与蘧。归家尽孝友，为政当何殊。吾观圣贤心，老大志不渝。
寿马太守长律三十四韵
作者：龚敩
朝代：明

海岱英雄地，青齐霸主州。大才天所靳，名士古无俦。籍甚家声远，渊焉世德求。仪型追往哲，文雅迈前修。光武那惭援，常何屡荐周。与时俱上下，随俗漫沈浮。已得清贫趣，宁知富贵羞。荆山藏卞璞，丰县秘吴钩。吕尚先垂钓，长沮未辍耰。秖能穿铁砚，宁复敝貂裘。治代文明昼，徽音涣汗秋。隐居求所志，徵士拔其尤。画省陪尊俎，彤庭拜冕旒。旌麾辞上国，绣斧按遐陬。贪墨成深遁，疲劳得少休。共能歌德政，谁复快恩雠。命驾黄牛峡，扬舲白鹭洲。瞿唐高不顾，蜀道险无忧。牢落怜工部，精忠羡武侯。伤心斜谷口，怀古瀼西头。渤海情初浃，胶东志未酬。分符虽足贺，遮道竟无由。陋郭那淹足，平波且顺流。饶阳迂宦辙，彭蠡驶行舟。绿野耕桑乐，黄堂礼数优。民心怀惠爱，士论见歌讴。尊酒介眉寿，雄文赋远游。联翩伸祝颂，交错献觥筹。有道朱颜驻，无心鹤发留。灵椿苍翠晚，丹桂绿阴稠。美化行江汉，儒风盛鲁邹。芹宫莺睆睆，萍野鹿呦呦。泽润涵渊海，风行速置邮。凤池需献纳，麟阁待谋猷。
寿黄贰守琮七言长律十六韵
作者：龚敩
朝代：明

西浙澄波浸五湖，平江王气压三吴。故家礼乐新文运，泽国山河旧霸图。昭代贤才誇奕世，中州清淑出名都。云高北海翻鹏翼，尘满南阳识凤雏。群史六经那辍诵，万言九制不操觚。场中策对三千字，天上名传第几胪。匹马春风行陇华，双旌夜月过延鄜。煌煌肘后悬金印，济济腰间绾玉符。中部琴堂思抚字，上饶铃阁听传呼。溪山冰玉平安好，锦绣文章世代无。童子何知亲较艺，老儒犹幸借嘘枯。九年已喜陪高义，一见真如谒大巫。南极星辰光照室，重阳时节庆垂弧。芳馨杳蔼罗椿桂，翠碧交加映竹梧。珠玉未须辞瓦砾，蘋蘩非敢荐潢污。寿觞欲折黄花泛，不与陶潜共酒徒。
弋阳道中
作者：龚敩
朝代：明

偶乘小蹇度山阿，记得当年旧所过。云护早霜晴不稳，路穿阴嶂湿还多。野人生计浑全薄，行客乡音一半讹。满眼黄蒿能几辟，边头何苦用干戈。
悦椿堂
作者：龚敩
朝代：明

漆园有椿松，郁郁生涧阿。凤叶青参差，虬枝碧嵯峨。冰霜久凝冱，雨露频渐磨。高视天壤间，阅历年岁多。下结百亩阴，上悬千丈萝。秋天立苍镠，春风响鸣珂。中有纯孝人，筑室数仞过。滫瀡事甘旨，志养亲色和。白鱼入厨馔，黄雀在网罗。鲤庭多燕閒，怡颜盻庭柯。柏府方筮仕，庭前乌尾讹。愿推孝养心，四海沾馀波。
投分宪万佥事三十韵
作者：龚敩
朝代：明

圣代敷文教，台官肃宪纲。吏尘清上国，化雨沐炎方。华衮曾亲补，龙泉肯钝铓。心肠坚铁石，闻望美圭璋。冰皎当空月，春随满路霜。羽仪专楚地，威望振饶阳。压水朱旗稳，浮波彩鹢长。自天垂德泽，连郡仰休光。持斧先求隽，埋轮竟劾梁。庙廊声誉蔼，寰宇姓名香。大本需培植，斯文藉主张。尊经传鲁史，论道对虞庠。唤友林莺切，推贤泮藻芳。明明修礼乐，济济重纲常。往昔来徵辟，愚蒙赖举扬。晓星随去棹，春雨湿行装。天意怜衰朽，人心乐退藏。不才淹岁月，多病愧冠裳。忝窃三年禄，宁窥数仞墙。仲由先入室，贾谊亦升堂。宦拙官宜冷，形劳鬓已苍。于时复何补，揆道更难忘。皂帽真慵裹，青衿匪自强。斯须成濩落，积久见荒唐。寡与朋簪少，恒饥稚色凉。致身难即鹿，处世若亡羊。客诧工齐瑟，人歌类楚狂。途穷遭白眼，时难厄黄杨。趋走非吾事，飘蓬岂异乡。铭心知赏激，拭目睹明良。
挽鲁修隐士
作者：龚敩
朝代：明

已慕高情厌市朝，又看骑鹤上青霄。延陵不惜留神剑，宋玉何堪赋大招。商岭云深芝翳翳，小山月冷桂萧萧。寒泉秋菊如堪荐，拟向风林借一瓢。
掀篷图寄友人
作者：龚敩
朝代：明

水边何处觅芳菲，记泊孤山月影微。杖屦不须求涧谷，画图应遣入屏围。含章半掩春娇面，姑射低垂雪色衣。江上重逢休问语，别来何事久相违。
故山敝庐不庇风雨告归补葺述事兴怀
作者：龚敩
朝代：明

玉川破屋不全抛，若比扬雄欠解嘲。稚子何心守环堵，旁人应笑捲重茅。谁怜门树乌三绕，自爱云松鹤一巢。安得万间寒士庇，无令风雨藓痕交。
方壶墨竹为刘亨道题
作者：龚敩
朝代：明

粉笺错落生筼筜，琅玕翠羽参差光。玉堂夜半秋雨凉，西风瑟瑟吹凤凰。金门羽人方壶老，曾向方壶拾瑶草。晚岁归来长万竿，清阴满地无人埽。清阴不扫真可怜，残阳晓月争婵娟。戏拈秃笔一追写，却立四顾心茫然。刘郎展玩不忍释，邀我题诗写空碧。此诗此画非等閒，愿尔卷怀聊自适。
春日登临川青云亭故址
作者：龚敩
朝代：明

青云亭子有遗基，晓蹋春阳信马蹄。十载干戈愁里见，百年歌舞梦中迷。雪消华盖三峰出，云捲金台五石齐。风物不因城市改，酒酣归路欲鸡栖。
晴天庐阜
作者：龚敩
朝代：明

匡山高处接云涯，突兀遥瞻汇泽西。拂曙岚光浮剑戟，排空清气豁端倪。岷峨地接南条尽，吴楚天连北斗低。寄语东林陶靖节，渔郎今在武陵溪。
月中桂
作者：龚敩
朝代：明

自植蟾宫不计春，开时风露满衣巾。簪花亦有乘鸾女，倚树元无待兔人。万斛天香浮海㝢，一枝云影碍冰轮。霜寒蠹尽吴刚老，稳历凡间世劫尘。
月中桂
作者：龚敩
朝代：明
体裁：七言律诗

自植蟾宫不计春，开时风露满衣巾。簪花亦有乘鸾女，倚树元无待兔人。万斛天香浮海宇，一枝云影碍冰轮。霜寒蠹尽吴刚老，稳历凡间世劫尘。
望夫石歌
作者：龚敩
朝代：明

一从藁砧去，无心事机杼。暮暮复朝朝，凝情立江渚。归帆数尽不见夫，夫不归来心独苦。宁知幻化只斯须，留得虚名竟何补。胡不当初莫嫁轻薄儿，贪名徇利轻别离。何不终身学取秋胡妻，采桑纺绩为裳衣。人心孰不恋乡土，百年会有归来时。汝夫若戍交河北，天下有时征战息。汝夫若把奇策干王侯，名成也合衣锦图归休。乌栖故林，狐正首丘，丈夫安得长远游。胡为朝望复暮望，化作石头在江上。室中有儿，堂上有姑，姑老无所养，儿幼谁人扶。儿无母兮走茕茕，姑失妇兮啼呜呜。汝夫一朝还，汝已化为石，石在路傍夫不识。夫心始悔不早归，石本无情岂相忆。相忆知奈何，有泪如雨空滂沱。古来贞节人，湮没何其多。石在天地间，万古不可磨。石不磨，名岂灭，只恨恩情中道绝。遂令江上远行人，见此应须悔离别。君不见苍梧万仞湘水深，竹上斑斑泪如血。
杂咏四首
作者：龚敩
朝代：明

看山随意出城东，归路行吟思不穷。微月满桥烟浸水，朔风吹起暮天鸿。故人别去我迟迟，东望音书迥不知。寒意逼人归兴懒，市桥烟雨立多时。行尽郊原不见梅，一时乡思上心来。故山遥忆鹅湖路，傲雪凌霜几树开。越王台上鹧鸪啼，七里冈头滑滑泥。欲识故人无限意，晚烟疏柳画桥西。
杂咏四首·其一
作者：龚敩
朝代：明

看山随意出城东，归路行吟思不穷。微月满桥烟浸水，朔风吹起暮天鸿。
杂咏四首·其三
作者：龚敩
朝代：明

行尽郊原不见梅，一时乡思上心来。故山遥忆鹅湖路，傲雪凌霜几树开。
杂咏四首·其二
作者：龚敩
朝代：明

故人别去我迟迟，东望音书迥不知。寒意逼人归兴懒，市桥烟雨立多时。
杂咏四首·其四
作者：龚敩
朝代：明

越王台上鹧鸪啼，七里冈头滑滑泥。欲识故人无限意，晚烟疏柳画桥西。
松
作者：龚敩
朝代：明

历尽人间几劫灰，要将真节抗徂徕。皴皮向日龙鳞绕，直干凌云鹤骨摧。琥珀地深神变化，茯苓根暖熟栽培。栖身不是安居穴，梁栋应须属大材。
松江释信中孚镜观颂
作者：龚敩
朝代：明

秋水泓泓混太清，本无色相自虚灵。冥心似觉身为幻，过眼空疑影附形。好为空花除妄滓，莫将止观泥残经。檐头探取中孚画，归对包牺问姓名。
松门石镜
作者：龚敩
朝代：明

藓痕零落翠光沈，磨洗空烦雨露深。璧月高秋悬太古，海天红日散微阴。久无粉黛窥鸾影，还有蛟龙避水心。江客廿年频过此，繁霜殊觉鬓毛侵。
柬刘子缙省郎
作者：龚敩
朝代：明

何处还堪一举杯，城南风软少尘埃。青山满郭游人醉，芳草迎车使者来。村店野桥郊远近，禅宫仙馆路萦回。落花随意飘红雨，飞絮多情点绿苔。诗思漫因临眺得，笑颜非为管弦开。琅峰晓日光如洗，灵岫春云雪作堆。樗栎每惭淹薄宦，菁峨今喜育英才。辕门有鹄弯弧出，泮水无芹采藻回。樯燕留人浑不断，杜鹃啼血莫相催。山中亦有桃千树，何必刘郎去后栽。
桃源图
作者：龚敩
朝代：明

桃源之景清且閒，秦人避世居其间。奇踪一撇不复见，但见万叠皆云山。当时岂不恋乡土，急欲逃生免愁苦。初期一去即来归，岂谓家成遂终古。梯空涉险身忘疲，提携襁负声嚘咿。豁然世外得绝境，太朴未凿无浇漓。良田可耕樵可牧，香稻堪炊酒堪熟。明年春雨长桑麻，剩种红桃满溪谷。桃花开后知春深，莺啼燕语花阴阴。飞英不合泛流出，勾引渔子来相寻。山翁渔子不相识，倚棹相看问畴昔。炎祚承平八百秋，更无人解传消息。衣冠俎豆将无同，送迎犹是秦人风。黄鸡白酒可留客，归心不用殊匆匆。尽醉姑留一宵住，明日相辞出山去。扶舟傍岸觅来踪，水阔山高不知处。
桥门之南产芦菔如贯珠十七八内官以为瑞献之
作者：龚敩
朝代：明

皇明属休运，圣泽流无方。雨露所沾被，穹祇献嘉祥。奎壁丽中天，昭昭焕文章。精华入厚土，变化珠玉藏。桥门东南隅，畦蔬茂且昌。土酥生其间，希异不可常。累累若联珠，皎皎如截肪。根悬素琼琚，叶秀青琳琅。老圃事灌溉，内侍誇才良。得之不敢餐，金盘献明光。喜气动天颜，荐祼心弗忘。神灵式昭格，时羞匪烝尝。谓宜比瓜瓞，兆此百代康。金陵本形胜，沃野千里强。峨峨素王宫，奕奕三鳣堂。菁莪育群英，蘋藻流世芳。甘美萃天和，易充藜苋肠。岂无同颖禾，九穗归鲁邦。岂无两岐麦，贻我来于皇。嘉蔬孰与俦，金芝产斋房。人能咬菜根，愈久名愈香。草蔬本无情，一旦升庙廊。吾道日光辉，圣寿天久长。
梦故室
作者：龚敩
朝代：明

弦绝谁怜孤鹤飞，镜空无复綵鸾栖。丁宁旧话生前别，损湿残妆梦里啼。郢树烟边魂欲断，枫林青处路应迷。客中为尔添愁思，杜宇声乾山月低。
次韵万益谦
作者：龚敩
朝代：明

半载飘蓬两鬓华，又惊春信入梅花。昔贪朝市风云阔，今爱山林岁月赊。纵步且须留谢屐，倦游何必怨张槎。劳君故有诗相寄，随意行吟到水涯。偶因行役过君家，山路迂回菊有花。浊酒悬知留我待，香粳不用唤儿赊。舍南久有归田耜，户外今无上汉槎。最爱兰荪芽竞茁，一经垂训足生涯。徵君虽老尚昂藏，珍重斯文与有光。诗比杜陵方近古，赋如贾谊却升堂。披离蒲柳当门绿，奕叶芝兰傍砌香。尚有惠连春草句，梦回清兴满池塘。白发相看势利忘，德星千载聚文光。庾郎久不依莲幕，严武何曾顾草堂。霜树锦枫留客醉，露丛黄菊噀人香。此翁近亦无机事，拍拍轻鸥水满塘。
次韵万益谦·其一
作者：龚敩
朝代：明

半载飘蓬两鬓华，又惊春信入梅花。昔贪朝市风云阔，今爱山林岁月赊。纵步且须留谢屐，倦游何必怨张槎。劳君故有诗相寄，随意行吟到水涯。
次韵万益谦·其三
作者：龚敩
朝代：明

徵君虽老尚昂藏，珍重斯文与有光。诗比杜陵方近古，赋如贾谊却升堂。披离蒲柳当门绿，奕叶芝兰傍砌香。尚有惠连春草句，梦回清兴满池塘。
次韵万益谦·其二
作者：龚敩
朝代：明

偶因行役过君家，山路迂回菊有花。浊酒悬知留我待，香粳不用唤儿赊。舍南久有归田耜，户外今无上汉槎。最爱兰荪芽竞茁，一经垂训足生涯。
次韵万益谦·其四
作者：龚敩
朝代：明

白发相看势利忘，德星千载聚文光。庾郎久不依莲幕，严武何曾顾草堂。霜树锦枫留客醉，露丛黄菊噀人香。此翁近亦无机事，拍拍轻鸥水满塘。
次韵吴自修游南岩
作者：龚敩
朝代：明

南岩地偏罕人迹，问君胡为来此游。偶因人生閒暇日，况当天下承平秋。飞泉自落屋西畔，青山只在岩上头。招提境界不易到，松篁一径通深幽。溪南十里南岩寺，老柏经年泣象龙。林屋山光春皎皎，石阑云影午重重。胜游佳客身亲到，惠寄新诗手自封。南渡老臣遗墨在，想因忠愤久填胸。
次韵吴自修游南岩·其一
作者：龚敩
朝代：明

南岩地偏罕人迹，问君胡为来此游。偶因人生閒暇日，况当天下承平秋。飞泉自落屋西畔，青山只在岩上头。招提境界不易到，松篁一径通深幽。
次韵吴自修游南岩·其二
作者：龚敩
朝代：明

溪南十里南岩寺，老柏经年泣象龙。林屋山光春皎皎，石阑云影午重重。胜游佳客身亲到，惠寄新诗手自封。南渡老臣遗墨在，想因忠愤久填胸。
次韵翁好古道过芗溪寄别黄贰守
作者：龚敩
朝代：明

十月流澌不成冻，异客他乡只如梦。玉溪邂逅忽盍簪，青眼相看各神竦。万里番禺不倦劳，此身端为斯文重。岂无献赋誇甘泉，岂无勋策图凌烟。丈夫荦荦自有志，立身行道非偶然。孤猿独鹤渺何许，新诗满幅来鸾笺。要追苏李凌鲍谢，肯与馀子争媸妍。芗溪之滨有逆旅，清兴留人不能去。信知王事有程期，千载风云一朝遇。鹢路何曾限吴楚，大舶中流夹双橹。明朝回首隔钟陵，水阔天低雨如雾。
武石潭阻水
作者：龚敩
朝代：明

雨过千村水自生，梢人惊起又三更。舟移似觉山平转，云动应疑月倒行。杨柳蒹葭浑莽荡，鸬鹚鸂？乱喧争。家乡有路归心切，欲弃同舟岂我情。
武石潭阻水
作者：龚敩
朝代：明
体裁：七言律诗

雨过千村水自生，梢人惊起又三更。舟移似觉山平转，云动应疑月倒行。杨柳蒹葭浑莽荡，鸬鹚鸂�乱喧争。家乡有路归心切，欲弃同舟岂我情。
池口阻风怀故人东流宰周德平
作者：龚敩
朝代：明

莫向池阳问酒杯，好怀应为故人开。九华山晓千峰出，三峡江寒万里来。塞雁未随南陆转，楚云多逐北风回。浮名本自无羁绊，应笑先生白发催。
海月寿吕养浩
作者：龚敩
朝代：明

碧落空明翠欲流，沧溟东角暮云收。光摇银阙三山晓，冷漾冰轮六月秋。五夜潮回蟾影浴，九天风动桂香浮。广寒分取长生药，稳泛仙槎访斗牛。
清镜环翠
作者：龚敩
朝代：明

百顷湖光一镜开，好山多处路萦回。长松落落凌空出，绿树阴阴绕涧来。晴日暖云舒锦绣，淡烟疏雨暗楼台。吴歌楚舞俱陈迹，惟见春风长绿苔。
游先天观
作者：龚敩
朝代：明

上清宫殿五云飞，名占先天识者稀。不向虚无参妙诀，却于图象探玄机。中天日月开黄道，列座星辰拱紫微。谁是虚皇坛上客，夜深清露挹霞衣。
游钟山寺
作者：龚敩
朝代：明

野树迁莺合，官桥信马通。乱山晴入画，连观曲成虹。岸筱藏春碧，林樱坠晚红。客行青嶂外，人倚翠楼东。迢递经禅塔，迂回谒閟宫。梵天花缭绕，宸翰玉穹崇。兰气栴林雾，茶香鹫岭风。草眠分下鹿，云射散归鸿。霸业销沈里，江河指顾中。几人增感慨，千古见英雄。
游鸡鸣寺和伍助教朝宾
作者：龚敩
朝代：明

不为嬉游废简书，偶承恩命得驩虞。吴中绿树今无恙，洛下青山旧不殊。萧寺飞甍齐㟝嵝，胡僧尖帽织氍毹。太平有象无人识，愿播仁风被海隅。突兀禅关隐薜萝，閒扶藜杖一来过。苍髯楚客留篇什，碧眼胡僧礼贝多。南涧露芹分璧水，北桥烟柳拂金河。相逢莫说无生话，雪案萤窗要琢磨。化人宫殿倚巍城，独立凭高眼倍明。僧设番茶浇磊磈，童烧山叶煮清泠。人间白马何年返，天上金鸡半夜鸣。南望凤台应咫尺，朝阳还听舜韶声。鸡鸣之上接清庙，画栋翚飞出林杪。马埒风高苜蓿秋，凤台日上梧桐晓。云消天宇山色明，潮落江堤水声小。垂老何因乐意多，吾皇整顿乾坤了。
游鸡鸣寺和伍助教朝宾·其一
作者：龚敩
朝代：明

不为嬉游废简书，偶承恩命得驩虞。吴中绿树今无恙，洛下青山旧不殊。萧寺飞甍齐㟝嵝，胡僧尖帽织氍毹。太平有象无人识，愿播仁风被海隅。
游鸡鸣寺和伍助教朝宾·其一
作者：龚敩
朝代：明
体裁：七言律诗

不为嬉游废简书，偶承恩命得驩虞。吴中绿树今无恙，洛下青山旧不殊。萧寺飞甍齐培嵝，胡僧尖帽织氍毹。太平有象无人识，愿播仁风被海隅。
游鸡鸣寺和伍助教朝宾·其三
作者：龚敩
朝代：明

化人宫殿倚巍城，独立凭高眼倍明。僧设番茶浇磊磈，童烧山叶煮清泠。人间白马何年返，天上金鸡半夜鸣。南望凤台应咫尺，朝阳还听舜韶声。
游鸡鸣寺和伍助教朝宾·其二
作者：龚敩
朝代：明

突兀禅关隐薜萝，閒扶藜杖一来过。苍髯楚客留篇什，碧眼胡僧礼贝多。南涧露芹分璧水，北桥烟柳拂金河。相逢莫说无生话，雪案萤窗要琢磨。
游鸡鸣寺和伍助教朝宾·其四
作者：龚敩
朝代：明

鸡鸣之上接清庙，画栋翚飞出林杪。马埒风高苜蓿秋，凤台日上梧桐晓。云消天宇山色明，潮落江堤水声小。垂老何因乐意多，吾皇整顿乾坤了。
湖天一色
作者：龚敩
朝代：明

水色天光带晚晴，泓泓澄碧湛虚明。欲看一镜涵秋影，不著微云点太清。星斗外穷千里目，波澜中混古今情。落霞孤鹜沧茫里，万顷潇湘画不成。
湖心夜宿田家问道官陂访旧
作者：龚敩
朝代：明

田家住在鄱湖侧，僻处湖乡廛市隔。自言三世在此居，自幼何曾识宾客。上官托宿叩我门，旋扫阶除已昏黑。呼妇出门供水薪，童稚惊窜呼不得。庭中爇火燎衣裳，厨下烧汤洗泥滓。莫嫌窗户多风寒，剩把蚕筐障檐隙。湖鱼旋网味差甘，粳米新炊饭少白。今年秋旱田不收，无酒可沽君莫责。明朝饭罢整行装，缓步从容莫匆迫。门前有路到官陂，莫过横塘向东北。
溪山旧隐为王宗禹题
作者：龚敩
朝代：明

彭泽江边柳莫栽，铜陵茂宰亦归来。山中白酒何时熟，篱下黄花几度开。林静朝朝麋鹿过，矶空日日鹭鸥回。某丘某水犹堪指，只恨如今半草莱。
滕王阁
作者：龚敩
朝代：明

高阁凌空岁月徂，王生文字已模糊。黄麻莫为青蚨赐，綵笔能将粉蝶图。泽国波涛仙岛迥，重城烟雨蜃楼孤。游人不识兴亡恨，惟解临风倒玉壶。
瑞洪夜泊
作者：龚敩
朝代：明

三月江南雨满湖，鱼吹花浪鸟相呼。疏灯照水夜明灭，远树入云山有无。泽国田硗人薙草，酒船风静客摴蒱。柳阴不见垂纶者，却道烟波是畏途。
登滕王阁故基
作者：龚敩
朝代：明

高阁千寻俯绿波，波心倒浸碧嵯峨。西山鸡犬云中去，章水鱼龙影里过。烟艇客眠洲渚静，风棂人醉管弦多。重来指点曾游处，芳草连天一土坡。
石日晷歌
作者：龚敩
朝代：明

它山之石玉可攻，嶙峋凿破精磨砻。干支参错定南北，髣髴辰极居其中。形如倚盖奠鳌足，圆若璧月当青空。周遭百刻分昼夜，毫釐不差理莫穷。昆虫草木识节序，孰谓造化无全功。昔闻姬公宅洛邑，度地测景分西东。短长已足辨寒暑，朝夕更可期阴风。我言物固各有遇，片石亦得奇遭逢。万牛舆至九鼎重，圣恩已许留辟雍。璿玑玉衡屹相向，占候彼此将无同。学如不及有谟训，寸阴莫遣成匆匆。琼台珠露尚厌浥，朝阳已映扶桑红。国子先生正师席，衣冠济济皆儒宗。謇予桑榆尚未晚，不用顾影嗟转蓬。一线频添足自慰，八砖影过成疏慵。鳣堂绛帐深重重，从容退食方自公。摩挲晷刻日将午，更以经史开群蒙。
碧云轩为程有恒别驾题
作者：龚敩
朝代：明

太行西望路漫漫，一片孤云正好看。尚有鹤书求放逸，那无雁字报平安。宦情荦荦伤心苦，归兴遥遥见面难。何日綵舆迎养处，斑衣庭下足清欢。
碧筒饮
作者：龚敩
朝代：明

笑遣芳樽吸绿荷，风丝撩乱粟芒多。湘妃小盖擎波出，太乙仙船载酒过。玉露引香通鼻观，碧云分影照颜酡。独醒楚客应嫌此，故剪秋衣换绿萝。
离述陂
作者：龚敩
朝代：明

懵腾醉眼未全醒，厌听栖鸦达旦鸣。款段踏穿杨柳月，快人拂面晓风轻。
秋江送别图赠临川人应召
作者：龚敩
朝代：明

君不闻吴江秋，莼鲈之兴难淹留。又不闻楚江秋，琵琶拨尽相思愁。秋江之别不可送，今古别离只如梦。阳关三叠酒一樽，富贵功名竟何用。故乡云树长青青，故乡父老难为情。挥鞭落日一回顾，十里五里长短亭。马鸣萧萧趱行色，舟子舣船官渡侧。鹧鸪啼罢岭猿哀，目送行云一凄恻。汝之水，旴之川，秋波淡淡秋山连。离情莫为江波牵，家山一别心茫然。飞鸿满天秋色里，悲风瑟瑟中夜起。采石江边怅望人，至今万斛愁难洗。何人写此秋江图，使我一见重嗟吁。江淹之赋说不尽，离愁别怨无时无。
移忠寺
作者：龚敩
朝代：明

人生自古谁无死，盖世功名只如此。丈夫事业在致君，要把香名照青史。欺君卖国将谋身，谗言搆祸诛功臣。身虽富贵国仅免，舍生取义为何人。荒坟萧萧秋草歇，翁仲含羞向谁说。君不见西湖之上岳王祠，常有游人拜忠节。
竹夫人二首
作者：龚敩
朝代：明

万古湘娥泪不乾，南薰谁想又承欢。炎天似爱冰肌好，日暮翻疑翠袖寒。脉脉闺情羞粉黛，依依青梦倚琅玕。可怜一榻风漪满，犹忆虚庭宿凤鸾。近见依依引凤凰，不因炎暑沐恩光。玉肌涴汗涟漪碧，素体含风粉黛香。魂梦凄凉惊岁月，泪痕零落谢君王。天寒自保坚真节，莫倚长门怨夕阳。
竹夫人二首·其一
作者：龚敩
朝代：明

万古湘娥泪不乾，南薰谁想又承欢。炎天似爱冰肌好，日暮翻疑翠袖寒。脉脉闺情羞粉黛，依依青梦倚琅玕。可怜一榻风漪满，犹忆虚庭宿凤鸾。
竹夫人二首·其二
作者：龚敩
朝代：明

近见依依引凤凰，不因炎暑沐恩光。玉肌涴汗涟漪碧，素体含风粉黛香。魂梦凄凉惊岁月，泪痕零落谢君王。天寒自保坚真节，莫倚长门怨夕阳。
红梅为张邦秀题
作者：龚敩
朝代：明

鹤膝横空绿玉翘，顶朱新试不全娇。香凝晕脸春先转，暖溢丹砂雪易消。殊色未知逢驿寄，群芳须让赐绯朝。早知塞北无人识，别写新词付丽谯。
红梅花
作者：龚敩
朝代：明

冰雪姿容旧写真，一枝曾寄陇头人。相逢若问真消息，为说江南别有春。
耕乐为萧大有题
作者：龚敩
朝代：明

秧满平畴花满川，犁牛将犊傍花眠。鹭鸶飞断横塘雨，布谷啼开野树烟。珑上一蓑如昨梦，隆中三顾是何年。莫因微禄淹山邑，负郭今閒二顷田。
胭脂梅
作者：龚敩
朝代：明

不著京尘染素衣，赏心还自爱芳菲。晚来东阁无诗兴，带得红妆马上归。旧是仙人萼绿华，手持绛节弄朝霞。何人与换南枝骨，冷蕊疑餐伏火砂。
胭脂梅·其一
作者：龚敩
朝代：明

不著京尘染素衣，赏心还自爱芳菲。晚来东阁无诗兴，带得红妆马上归。
胭脂梅·其二
作者：龚敩
朝代：明

旧是仙人萼绿华，手持绛节弄朝霞。何人与换南枝骨，冷蕊疑餐伏火砂。
芗溪道中
作者：龚敩
朝代：明

不因行役爱追游，处处长亭得少休。官道行人看虎迹，野塘稚子拾鸡头。青山已是三年别，华发堪为两鬓羞。溪上梅花仍有约，莫将归梦付淹留。
莲花峰
作者：龚敩
朝代：明

清塘山色碧如流，荷叶荷花几度秋。太乙仙人青玉舫，沅湘词客翠云裘。平湖远远连舟渚，芳草青青隐鹭鸥。晚雨渐乾霞鹜散，教人虚泛采莲舟。
莲花峰
作者：龚敩
朝代：明

群山如龙骧，回瞰北郭门。四顾原野开，川谷雄吐吞。坡陁显峦麓，苍翠连丘樊。自笑莲花卑，始觉太华尊。青天削芙蓉，彷佛难具论。鹅湖有良田，蔼蔼阡陌分。秋风禾黍登，春雨桑柘蕃。苟非耕凿劳，曷以供晨昏。
萤火
作者：龚敩
朝代：明

化形腐草复何求，飞去飞来得自由。松径黑时青燐出，村塘密处火星流。露华不湿辉辉夜，月色那欺点点秋。群聚沙囊光可烛，茅斋空费读书油。
蛾眉亭
作者：龚敩
朝代：明

烟光水色涵清辉，两山相对浮修眉。一如美人敛态不自持，又如新月倒影相照寒玻瓈。姑熟江，梁山峡，秋水无波绿于鸭。不是新妇矶头翠黛颦，不是瑶池王母霜萧飒。翠颦日日空自颦，秋霜萧飒何时春。未如青山绿树万古不改色，坐看沧海生黄尘。
蟂矶庙
作者：龚敩
朝代：明

姑熟江头浦溆回，云岑烟岛翠崔嵬。楼穿蜃气波心出，山戴鳌宫海上来。石见早知潮水落，风生远见客舟开。天教迥隔江淮壤，不著游丝点绿苔。
行素斋
作者：龚敩
朝代：明

百年随分度光阴，性道渊源夙所钦。紫阁彤楼春蔼蔼，竹篱茅舍午沈沈。蛮荆不废钟仪奏，陈蔡何惭季路心。此外全非天赋予，肯论朝市与山林。
西岩樵隐
作者：龚敩
朝代：明

一入西岩路杳茫，华阳句曲漫苍苍。雾霾荒磴青苔黑，风满石床高树凉。幽谷莺啼花似锦，柴门犬吠月如霜。观棋邂逅归何晚，换酒从容醉不妨。云倒悬崖栖虎豹，竹临哀壑度笙簧。邻人爱觅胡麻饭，野老宜分白鹿裳。道在岂辞筋力倦，迹疏犹恨姓名香。餐芝岁久浑商洛，采蕨春深自首阳。稚子晨昏陪笑语，良朋鸡黍问行藏。轻蓑短笠情偏好，大纛高牙势久忘。亦有楩楠供雨露，那无松柏困牛羊。相逢一一烦珍爱，材大终期任栋梁。
观早朝
作者：龚敩
朝代：明

玉案分香下九关，彤墀端笏列千官。屠苏且为新年饮，象魏何妨浃日观。五色云间帘影曙，万年枝上雪花寒。可怜铁甲边头将，舞蹈山呼耿寸丹。
访隐者不遇
作者：龚敩
朝代：明

偶访临川处士家，钟山不受片云遮。林花色夺宫墙粉，松叶香分石鼎茶。心比彦伦须自爱，学如康节厌人誇。何妨共醉重阴下，乌帽萧萧鬓脚华。
赠中斋
作者：龚敩
朝代：明

身侍红云恋白云，誓将大节报君亲。玉皇香案三呼日，金母瑶觞一笑春。天上星辰高北斗，人间草木耀南闽。圣朝孝治隆千载，指日恩沾紫诰新。
赠人使回
作者：龚敩
朝代：明

皇皇使节自东来，千里云山瘴雾开。官渡解鞍怜騕袅，邮亭看剑拂尘埃。鱼龙水阔波声远，梅柳江春暖气回。欲买小舟联后载，弱流今已隔蓬莱。
赠傅谧之官泰宁丞
作者：龚敩
朝代：明

百里传呼二尹来，理民须仗济时才。舟行越水鲸波息，路指闽关瘴雾开。群吏不须钤纸尾，苍生无复堕颠崖。桥门此日难分手，千里驰书慰老怀。
赠别二首
作者：龚敩
朝代：明

金陵分手再，江路岁华深。日落鸿遵渚，星稀鹊绕林。行藏君独善，忧患我同心。青镜频看发，毋令白雪侵。岁律催迟暮，乡心适遁潜。子鹅春饼细，香菜晚羹甜。茅岫山云合，桐湾客路淹。幽栖如可卜，囊罄亦何嫌。
赠别二首·其一
作者：龚敩
朝代：明

金陵分手再，江路岁华深。日落鸿遵渚，星稀鹊绕林。行藏君独善，忧患我同心。青镜频看发，毋令白雪侵。
赠别二首·其二
作者：龚敩
朝代：明

岁律催迟暮，乡心适遁潜。子鹅春饼细，香菜晚羹甜。茅岫山云合，桐湾客路淹。幽栖如可卜，囊罄亦何嫌。
赠吴兴陆颖笔花轩
作者：龚敩
朝代：明

吴兴制作天下奇，笔花名轩谁与题。霜毫插架千万枝，枣心兰蕊芳菲菲。固知文房有至宝，雨露涵渐为谁好。自是春风笔下生，时人只道花开早。
赠松江王千里太守回苍梧
作者：龚敩
朝代：明

旧是东吴隐逸人，忽看飞旆拥朱轮。一年梦隔三山晓，千里恩涵五岭春。铃阁雪消梅蕊重，彤墀风暖棣华新。遥知父老郊迎日，樽酒黄堂介寿频。
赠毛生兄弟从父守禦四川
作者：龚敩
朝代：明

綵袖双瞻难弟兄，锦江万里计修程。舟行滟滪风生楫，家近蓬婆雪满城。诸葛勋名新将略，二苏文采旧家声。浣花溪上多才思，莫为驰驱废短檠。
赠沈翥由仪部迁宿州学正
作者：龚敩
朝代：明

江头日日春风起，柳花飞渡春江水。东吴客子问归期，回首云山隔千里。昔来胄监知几秋，鲈鱼不动乡关愁。五车万卷恣搜索，声誉早播金陵州。筮仕春官咸见许，每接夔龙趋步武。中原文献久荒凉，复遣横经施教雨。屠羊反肆未足多，敩学亦得重渐摩。乃知天造有深意，千古不用伤丘轲。
赠画师徐碧涧
作者：龚敩
朝代：明

几度山斋聒梦醒，风泉石濑泻清泠。云阴半染松边黑，苔色全添雨后青。人带残阳归谷口，鹤翻清露滴林坰。如今收拾新图里，始信徐生笔有灵。
赠笔生徐原圭
作者：龚敩
朝代：明

三绝吴兴价最高，品题何待见吾曹。南山未必无清节，东郭争知有俊髦。吏部文章徒炫美，中书官赏不酬劳。玉堂赖尔能挥洒，尚写新诗换锦袍。
赠铁松
作者：龚敩
朝代：明

铁色苍官出涧阿，风霜饱历岁年多。根蟠翠石犹存矿，雨溜青铜不改柯。锁甲凌云空自脱，戟枝临水亦难磨。公输欧冶休相顾，留取清阴覆绿萝。天地为炉万木焦，长松依旧翠岧峣。洪都一柱苔空老，赤碧千年戟未销。涧底冰霜明节钺，林间风雨听箫韶。矢人莫把高枝剡，留与夫差射海潮。
赠铁松·其一
作者：龚敩
朝代：明

铁色苍官出涧阿，风霜饱历岁年多。根蟠翠石犹存矿，雨溜青铜不改柯。锁甲凌云空自脱，戟枝临水亦难磨。公输欧冶休相顾，留取清阴覆绿萝。
赠铁松·其二
作者：龚敩
朝代：明

天地为炉万木焦，长松依旧翠岧峣。洪都一柱苔空老，赤碧千年戟未销。涧底冰霜明节钺，林间风雨听箫韶。矢人莫把高枝剡，留与夫差射海潮。
赠陈积庆之官宜黄令
作者：龚敩
朝代：明

西江寸水少波涛，令尹传闻得俊髦。百里可能淹骥足，三年漫尔试牛刀。文昌阁下琴书静，华盖峰前雨露高。底事桥门重分手，催科抚字要心劳。
过望夫石
作者：龚敩
朝代：明

独立长亭望眼空，江波有尽思无穷。啼痕暗滴莓苔雨，瘦骨寒生薜荔风。万里音书何日到，百年恩爱此心同。天荒地老名难泯，不比巫山一梦中。
过润陂
作者：龚敩
朝代：明

客里深思行路难，归心何事更盘桓。风回水国波声小，雪满江天雁影寒。莫把驿程思远近，祇凭乡梦报平安。因嗟白发催人老，青镜流年仔细看。
过湖口寄东吴故人
作者：龚敩
朝代：明

天堑茫茫水国分，徼巡鼙鼓隔江闻。橹声摇落山头月，帆势冲开岭上云。拜舞近辞丹凤阙，去留今共白鸥群。九华秀色青如笔，欲写交情远寄君。
过赤壁
作者：龚敩
朝代：明

赤壁争雄又几秋，江波不断古今愁。风腥远水鱼龙混，草没荒城鹿豕游。樊口斜晖穿树出，汉阳孤屿接天浮。年光不逐豪华去，剩有残碑记竹楼。
送张邦英别归会稽
作者：龚敩
朝代：明

柳怯春寒未放绵，故人归思倍凄然。兰亭日日堪携酒，剡水时时好放船。微雨轻尘催去马，翠烟芳树老啼鹃。知君更有重来约，不用看云白昼眠。
送贵溪张尹丁父忧还家
作者：龚敩
朝代：明

花县春风柳絮飞，传闻茂宰有归期。都门莫讶双凫远，山鸟应嫌匹马迟。堂上琴门公事少，沙头酒尽客心悲。孤篷夜雨邮亭晚，掩涕长吟陟岵诗。
闻喜归朝为云南太守杨大本题
作者：龚敩
朝代：明

近分旌旆守藩维，强把征袍换绿衣。越巂北来天路远，牂牁南下客船稀。黄堂酒散灯花落，铃阁香销蟢子飞。遥想杏花春雨里，鹊声争报远人归。
雪夜观胡贰令本道诗藁因题
作者：龚敩
朝代：明

久别可人胡贰宰，近来诗思夐无同。坡因海外文偏好，杜向秦州句转工。漂泊有谁窥梗槩，艰危自古见英雄。乾坤怪得无清气，却在溪山浙水东。
题凝霏轩
作者：龚敩
朝代：明

凝霏掩冉山㠝岏，歘忽变化浑无端。春阳弄霁晓光白，暮阴阁雨秋意寒。檐前树色翠欲滴，户外野花红不乾。风尘澒洞久莫到，何时一借凭阑干。
题双桂轩
作者：龚敩
朝代：明

小山佳树爱幽深，并秀联芳不作林。一径露华秋冉冉，两窗云影昼沈沈。天风浩荡清无际，月窟凄凉醉不禁。寄语吴刚莫相恼，须教接叶布庭阴。
题句容宰王氏槐轩
作者：龚敩
朝代：明

蝉声凄断午窗凉，嘉树阴深夹道傍。云影翠连书幌暗，风花黄衬马蹄香。牛刀漫试弦歌静，蚁梦初酣岁月长。亦有雄文堪黼藻，它年重上晋公堂。
题山水及古松扇面
作者：龚敩
朝代：明

横桥压长溪，高树倚绝壁。草屋何人家，开门候佳客。清风招不来，白云渺无迹。毋使元规尘，污我远山色。长松生涧阿，绢素尺不盈。昂藏烟雾姿，萧骚风雨声。梁栋固有朋，山林岂无情。少留天地间，岁寒保坚贞。
题徐用之助教慈训堂
作者：龚敩
朝代：明

南州一高士，晦迹衢婺间。六岁失所怙，立身何艰难。高堂有慈母，尽瘁心力殚。年甫二十四，掩镜啼孤鸾。纺绩事教养，辛苦摧肺肝。岁时奉祭祀，鸡黍供盘餐。殷勤冀成立，宗嗣得无患。子母命相依，影只形更单。儿身壮有室，母心方燕閒。乳下三岁儿，况复哀茕鳏。保抱恤疢疾，衣食防饥寒。三世各一身，谁不为悲酸。人愿天弗违，竟使嗣续完。母头既垂白，儿亦双鬓斑。綵衣戏堂下，五色纷斌斓。凊温适母宜，甘旨尽母欢。树彼萱草花，慈训谁与颜。慈训不可忘，恩重如丘山。贤孙诲上庠，耿耿心寸丹。有志在补报，无时涕汍澜。求诗纪其实，千载为兴观。
题施安友于堂
作者：龚敩
朝代：明

稽山苍苍，越之故疆。惟子之居，肯构肯堂。埙篪相须，华萼联芳。孝友之性，发乎天常。道与时泰，名与世昌。金玉怡怡，德音弗忘。凊温有宜，就养无方。旨酒嘉肴，吹笙鼓簧。秋月澄霁，春日载阳。綵袖齐翻，于乡有光。稽山峨峨，越流息波。尔弟尔昆，如江如河。立孝惟亲，立敬惟和。贤哉闵生，名冠四科。
题明皇出猎图
作者：龚敩
朝代：明

皇州春满雪消迟，正是君王出猎时。辇路尘昏双凤阙，掖垣莺绕万年枝。云飞黄鹄鹰初健，月满雕弓马载驰。却忆内园供奉日，鹿衔花去已无知。
题朝阳读书图送吴伯亮之官武陵
作者：龚敩
朝代：明

茆屋书声何处寻，五峰旭日到林阴。梧桐早漾疏帘影，葵藿潜倾晓露心。过隙白驹怜景急，语梁玄燕识春深。柴关好为吾侪掩，莫遣秋波思入吟。
题永思卷为考功某人作
作者：龚敩
朝代：明

寄迹铨曹岁月深，思亲时复一沾襟。风云不隔关山梦，霜露难忘簠簋心。古道白杨声猎猎，西风荒草思沈沈。旨甘久绝梧楸远，投笔长嗟屺岵吟。
题洪都写韵轩赠道士傅梅岩
作者：龚敩
朝代：明

瑶馆玲珑结绮窗，星姝曾此遇仙郎。红尘失脚烟霞远，青简留心岁月长。墨渍春云池水黑，朱凝秋茧露华香。金华不远人间路，说与休文恐断肠。
题洪都铁柱观
作者：龚敩
朝代：明

西江江上有灵湫，上有仙人碧玉楼。百尺露茎埋故国，千年砥柱屹中流。曾漂蜃气归瀛海，不谓龙泉出剑州。谁遣戎衣尘溷久，股肱闻已进谋猷。南风吹海不成波，江右生民喜欲歌。玄化九天如有赖，神功千古自难磨。夫差箭落江潮避，温峤犀然水怪过。尘劫未能同幻灭，好将铜狄共摩挲。
题洪都铁柱观·其一
作者：龚敩
朝代：明

西江江上有灵湫，上有仙人碧玉楼。百尺露茎埋故国，千年砥柱屹中流。曾漂蜃气归瀛海，不谓龙泉出剑州。谁遣戎衣尘溷久，股肱闻已进谋猷。
题洪都铁柱观·其二
作者：龚敩
朝代：明

南风吹海不成波，江右生民喜欲歌。玄化九天如有赖，神功千古自难磨。夫差箭落江潮避，温峤犀然水怪过。尘劫未能同幻灭，好将铜狄共摩挲。
题游骑挟弹图
作者：龚敩
朝代：明

平明挟弹出新丰，驰过宜春小苑东。百啭流莺深树晓，一番新雨落花风。路迷禁草连天碧，衣染宫桃照日红。欲识平原公子意，岂无遗恨五陵中。
题煮诗轩
作者：龚敩
朝代：明

高人心不负幽期，小结华轩要煮诗。梦熟池塘春晚后，酒醒窗户月来时。大羹不和杯中味，独茧长缫瓮里丝。谁谓灞桥吟更苦，蹇驴风雪夜归迟。闻说名轩意最佳，诗成端欲咀英华。微吟声绕羊肠陌，得趣香分石鼎茶。墨沸秋涛濡棐几，句融春雪透梅花。熟来不费推敲力，谁遣松风漱齿牙。
题煮诗轩·其一
作者：龚敩
朝代：明

高人心不负幽期，小结华轩要煮诗。梦熟池塘春晚后，酒醒窗户月来时。大羹不和杯中味，独茧长缫瓮里丝。谁谓灞桥吟更苦，蹇驴风雪夜归迟。
题煮诗轩·其二
作者：龚敩
朝代：明

闻说名轩意最佳，诗成端欲咀英华。微吟声绕羊肠陌，得趣香分石鼎茶。墨沸秋涛濡棐几，句融春雪透梅花。熟来不费推敲力，谁遣松风漱齿牙。
题祝洞天芗溪小景
作者：龚敩
朝代：明

林屋阴深锁绿苔，碧山当户小楼台。眼前此景不易得，客里好怀先自开。鬼谷已难求彷佛，天冠犹解写崔巍。灵峰未必无佳处，怪底游人不再来。
题耕乐图
作者：龚敩
朝代：明

贾将军，才且雄，右手挟槊左挂弓。用如雕鹗搏秋风，狐兔不敢藏蒿蓬。偶辞朔雪望南斗，小试良才醹溪口。十里朱旗画鼓迎，三年白帽青山走。良田百亩溪之滨，徼巡警息民风淳。花村昼閒绿野辟，山犬不吠犁牛驯。将军不嫌禄厚薄，公暇应能事耕凿。体倦那知有苦辛，心閒自以耕为乐。小麦青青大麦深，平畴水满秧浮针。农家岁计在一饱，一饱宽尽将军心。芗溪之滨有逆旅，野兴留人不能去。布谷啼开绿树烟，鹭鸶飞断青山雨。将军底用身亲耕，居官所期教化行。民有恒心有恒产，放僻邪侈何由生。吾家老遂谁能续，解使豪强变雍睦。潢池赤子休弄兵，刀剑从今尽牛犊。
题苍云轩
作者：龚敩
朝代：明

满谷筼筜绿未乾，古苔深锁万琅玕。无心隔断千山晓，不雨翻成六月寒。碧干初齐犹绕绕，清阴如染自漫漫。渭川烟景今犹昔，谁复相从赋考槃。
题范蠡扁舟图
作者：龚敩
朝代：明

战胜归来万虑轻，不将身世累浮名。五湖尽有閒风月，两国今无旧甲兵。远祸高飞鸿鹄羽，忘机深结鹭鸥盟。春风拂柳吴江上，莫为西施一动情。
题萧可复隐士窈窕寻壑图
作者：龚敩
朝代：明

绿鬓苍髯雪不侵，萧然肯与世浮沈。溪山自得烟霞趣，霄汉宁知雨露心。涧底秋高黄独美，松根春暖茯苓深。柴桑有路无人识，竹杖芒鞋到处寻。
题西庄赠王文奎下第后省亲
作者：龚敩
朝代：明

会稽文献邦，人杰乃地灵。土俗无浇漓，山水有馀清。先民乐遁藏，于焉解其缨。栖迟族寓间，百世流芳馨。名郎迈时流，髫龀若老成。卜邻西庄上，迹晦心则宁。黍稷被东阡，桑麻蔼前荣。诗酒足自娱，势利鸿毛轻。弱冠嗜经术，诗礼闻过庭。词华发天藻，俊造蜚英声。荐鹗万里秋，曝鳃千丈泠。漆雕不我欺，闾丘徒自盈。虞庠重琢磨，益友欢送迎。翻思凊温日，不觉喜惧并。明发乞归省，愧我非阳城。翩翩孤征鸿，摇摇双旆旌。路若过山阴，为我观兰亭。剡溪虽怀贤，兴尽宜宵征。升堂问起居，拜舞还自惊。去时尚朱颜，今朝鬓星星。咄唶山泽癯，亦能奋翘英。况尔瑚琏器，岂不图骞腾。鼎茵有其期，菽水何足矜。男儿志四方，莫作儿女情。
题金溪洪氏孝思亭
作者：龚敩
朝代：明

道上春风吹客衣，亭前碧草澹春晖。凭高忽若瞻云起，倚杖空怀负米归。水落江寒冰未解，土暄林茂笋初肥。吾生最亦思亲苦，飘泊深惭与愿违。
馀干舟中偶成
作者：龚敩
朝代：明

芦花如雪枫叶丹，石崖细菊花班班。渔翁收钓烟水寒，栖乌哑哑啼夜阑。篙师清晨理轻楫，手把黄芦扫霜叶。白头老父一何忙，两胫崎岖趁朝涉。岸头孀妇啼呜呜，儿犹在乳家无夫。江南地冰最宜麦，纵有耒耜谁人扶。闻道如今一阳复，贺使纷纷相继躅。彼苍回斡四海清，大地春和吾亦足。
馀干舟中偶成
作者：龚敩
朝代：明

越水交流野径偏，短篷斜系竹林边。杨花乱逐波心落，鸥鸟不惊沙上眠。春雨蒹葭人唤切，晚烟洲渚客愁牵。溪东即是桃源路，却笑渔郎不放船。
鼠须笔
作者：龚敩
朝代：明

狸奴与尔休争雄，兔颖为尔无全功。毋持两端废科斗，直变五技为雕虫。中书晨将黑貂珥，虚宿夜泊文昌宫。班超欲投怒近器，漫以心画昭无穷。
次崔韵
作者：龚泽
朝代：明
体裁：七言律诗

仙人跨鹤归何处，崔颢题诗在此楼。胜概至今当地辟，高风终古与天悠。彭湖晓色来新霁，衡岳晴芬落远洲。铁笛一声秋万顷，沧桑都付楚云愁。
乾运殿
作者：龚用卿
朝代：明
体裁：七言绝句

团团小殿古阴斜，石槛玲珑映水花。翠辇不来金锁合，绿杨深处有啼鸦。
冬日饮九山员外怡薰栖
作者：龚用卿
朝代：明
体裁：古风

开轩对南山，苍翠日在眼。山色佳有馀，引领意无限。烟霏起暮容，浮云自舒卷。时见登山人，历历谅非远。层楼具盘餐，主人兴不浅。清歌绕画梁，冥心栖绝巘。玄理傥予会，幽怀从此遣。
望海寺
作者：龚用卿
朝代：明

海上石山山上寺，寺中惟有一山僧。自耕数亩荒田地，独守寒庐夜夜灯。
武�第五曲谒紫阳精舍
作者：龚用卿
朝代：明
体裁：古风

九曲清溪流，此地适居半。上有丹屏围，下有绿波涣。嘉木杂异草，神工留奇观。山川泄幽灵，晦明定昏旦。茂囿小可耕，浅渠清可灌。我来谒紫阳，维舟杨柳岸。怀贤式居庐，访旧穷考按。钓游本夙心，历览骋披玩。元理固予会，奈此浮名绊。行当息尘网，永作青山伴。
游中会寺·其一
作者：龚用卿
朝代：明
体裁：五言律诗

寺远山僧少，丛林草径深。悬崖盘石磴，古殿度云岑。枝密回流合，岩幽向日阴。欲将金印解，潇洒定禅心。
游中会寺·其一
作者：龚用卿
朝代：明
体裁：五言律诗

远寺山僧少，丛林草径深。悬崖盘石磴，古殿度云岑。枝密回溪合，岩幽向日阴。欲将金印解，潇洒定禅心。
游中会寺·其二
作者：龚用卿
朝代：明
体裁：五言律诗

蛇山盘古折，线路绕千寻。万里风云壮，诸天岁月深。花香浮塔院，霞影落丘岑。杳杳钟声动，遥峰拥碧林。
游中会寺·其二
作者：龚用卿
朝代：明
体裁：五言律诗

蛇山盘百折，线路绕千寻。万里风云壮，诸天岁月深。花香浮塔院，霞影落丘岑。杳杳钟声动，遥峰度碧林。
湖上晚归
作者：龚用卿
朝代：明

十里菰蒲水，连阡桑柘园。湖天平石境，渔火出山门。宋迹遗僧舍，苏堤接远村。飞星斜过水，立马已黄昏。
闻鸟
作者：龚用卿
朝代：明

入户闻啼鸟，芳园三五家。竹阴苔没砌，庭静蝶争花。篱菊春芽茁，亭槐午影斜。凭高遥送目，夕照数归鸦。
题画
作者：龚用卿
朝代：明

独向江头坐钓矶，浮岚空翠点春衣。临流回首看归鸟，高树无风山叶飞。
湖上遇同年朱子暇
作者：龚用圆
朝代：明
体裁：七言绝句

一见相携话旧游，湖光泛泛断桥头。寒烟迷却西冷路，还向当垆问酒楼。
夏日斋居即事
作者：龚秉德
朝代：明
体裁：古风

首夏物始和，端居恣游衍。林木花已敷，池荷叶未展。布谷啼空桑，流莺下崇岘。雨馀竹韵清，日上岩光显。澄心扇自捐，纵目帘初捲。偶因谢簿书，兼得理坟典。叨籍力不任，冒荣分非浅。感兹华发生，沧洲若在眼。神与元化并，思将遗虑遣。守道情自惬，处顺颜无腼。升沉嗟倚伏，明晦叹寻转。性本恋烟萝，敢云轻轩冕。
晓发龙潭道中
作者：龚秉德
朝代：明
体裁：五言律诗

霓旌荡烟霭，星驾转岧峣。水落龙潭浅，山连雉堞遥。林昏犹辨月，江冷不闻潮。渐觉钟陵近，凄凉忆六朝。
雨花台眺望
作者：龚秉德
朝代：明
体裁：七言律诗

崇台缥缈出云孤，春日凭虚览壮图。江绕浔阳遥辨楚，山连京口半吞吴。秦淮风土怜今昔，王谢豪华问有无。回首长干伤往事，六朝烟雨半蘼芜。
丁卯初夏
作者：龚诩
朝代：明

水旱农家两不禁，旱忧枯槁水忧沈。可怜昔日求晴意，即是今朝望雨心。
与王忠孟登玉峰共饮春风亭
作者：龚诩
朝代：明
体裁：七言绝句

山水千重复万重，少年相别老相逢。春风亭下一杯酒，山色不如人意浓。
与袁葛二兄泛舟至娄东
作者：龚诩
朝代：明

风满孤篷雨洒窗，故人同载下娄江。绿畴南北连千亩，白鸟高低去一双。浊酒任斟那计数，野歌随意不论腔。纪行岂是无新作，正愧曹鄫浅陋邦。
丙子夏秋苦旱呈郑明府
作者：龚诩
朝代：明

北山有云不为雨，南山有雷空作声。田畴龟裂稻苗死，农夫日夜形哀鸣。前岁滔天遭大水，去年疫疠人多死。甫能今岁可图生，旱魃为灾又如此。嗟哉我民何罪愆，罹兹荼毒连三年。老夫作诗问造物，天乎天乎何以然。
丙子暮春偶成咏落花
作者：龚诩
朝代：明

雨后残霞褪，风前碎锦飞。自知春已去，敢恨蝶来稀。
丙申九月十六夜寓琴川客馆梦亡徐氏女兄
作者：龚诩
朝代：明

月冷霜悽夜未终，偶然相见梦魂中。从容尚说平生话，清瘦还如旧日容。生死固知难再会，幽明何幸得重逢。觉来无语空垂泪，恨煞穿云晓寺钟。
为周德元题陈如隐画梅
作者：龚诩
朝代：明

若人情气蟠胸次，素与梅花共心事。苟托松滋与管城，写出孤山早春意。不知前代有华光，自许今人无第二。千花万蕊信心手，妙处不缘香色泥。君不见逋仙宅畔一枝开，雪凛风寒见高致。谁知清晓角一声，已酝商家鼎中味。
为彦中题画
作者：龚诩
朝代：明

青山之青如佛头，白云化作寒泉流。世间尘土飞不到，眼中景物俱清幽。若人自是好静者，岂非五柳先生俦。每托琴书写高兴，脱屣乐从鱼鸟游。却笑时人苦不达，但知声利孜孜求。无异贪程夜行客，漏尽鸣钟犹未休。君不见小虞塘西玉峰下，一庵已遂吾菟裘。共论心事肯相过，斗酒当为山妻谋。
为彦中题画
作者：龚诩
朝代：明

青山之青如佛头，白云化作寒泉流。世间尘土飞不到，眼中景物俱清幽。若人自是好静者，岂非五柳先生俦。每托琴樽写高兴，脱屣乐从鱼鸟游。却笑时人苦不达，漏尽鸣钟犹未休。君不见小虞塘西玉峰下，一庵已遂吾菟裘。共论心事肯相过，斗酒当为山妻谋。
为玄明村杨俊斋题周德玄画
作者：龚诩
朝代：明

玉笛吹残夜，声声太古情。美人何处觅，霜月正凄清。
乙丑冬大雪时邑宰以雪作戏故赋之
作者：龚诩
朝代：明

衣破那禁透骨风，雪花如掌暗长空。忧民太守方沈醉，熟睡红炉煖阁中。腊雪连朝冷气严，喜闻宜麦更宜蚕。老夫正为苍生幸，冻死穷庐分亦甘。
乙丑冬大雪时邑宰以雪作戏故赋之·其一
作者：龚诩
朝代：明

衣破那禁透骨风，雪花如掌暗长空。忧民太守方沈醉，熟睡红炉煖阁中。
乙丑冬大雪时邑宰以雪作戏故赋之·其二
作者：龚诩
朝代：明

腊雪连朝冷气严，喜闻宜麦更宜蚕。老夫正为苍生幸，冻死穷庐分亦甘。
九我欲买山结室以赠赋诗却之
作者：龚诩
朝代：明

问山屹立几何年，阅历应从太古前。岩穴晦明迟旦暮，松萝浓淡任云烟。昨看猿鸟迎新客，今见狐狸卧旧阡。自信命非金石固，不劳重费戴符钱。
云鸥歌
作者：龚诩
朝代：明

白云閒似白鸥閒，鸥在清溪云在山。道人家在溪山间，日与云鸥相往还。云无期兮鸥不约，自信溪山有真乐。好爵未足撄我情，俯仰云鸥无愧怍。云耶鸥耶不可忘，等閒为尔开壶觞。醉来云散鸥亦去，一榻清风梦正长。
五松图
作者：龚诩
朝代：明

群居抗节德非孤，肯为狂秦作大夫。试想当年风雨里，此身曾屈祖龙无。
亡内女兄徐氏哀挽
作者：龚诩
朝代：明

一从夫死誓终天，甘守贫寒八十年。名姓自期书太史，风声未肯让前贤。苦心只有孤灯识，清梦惟凭独鹤怜。如此正宜为世表，不蒙旌异为无钱。
任溪道中
作者：龚诩
朝代：明

萦迂曲径随溪转，咿轧肩舆傍柳行。忽听竹林茅屋下，琅琅一派读书声。南望玉山三十里，从容时坐复时行。不独少宽舆从力，看花兼得听啼莺。
任溪道中·其一
作者：龚诩
朝代：明

萦迂曲径随溪转，咿轧肩舆傍柳行。忽听竹林茅屋下，琅琅一派读书声。
任溪道中·其二
作者：龚诩
朝代：明

南望玉山三十里，从容时坐复时行。不独少宽舆从力，看花兼得听啼莺。
伤田家
作者：龚诩
朝代：明

布谷催春种，南村又北村。可怜逃窜尽，能得几家存。布谷催春种，千声复万声。一身无托处，安敢话归耕。
伤田家·其一
作者：龚诩
朝代：明

布谷催春种，南村又北村。可怜逃窜尽，能得几家存。
伤田家·其二
作者：龚诩
朝代：明

布谷催春种，千声复万声。一身无托处，安敢话归耕。
偕周季宏游东皋亭
作者：龚诩
朝代：明

琅玕万个绕庭栽，无数青阴覆绿苔。漫煮凤团烧玉版，不妨日日与君来。
偶成
作者：龚诩
朝代：明

故人久不来，意趣未能惬。但见空庭中，纷纷走风叶。寂寞岁云暮，古树严风号。自知非范叔，何敢望绨袍。
偶成·其一
作者：龚诩
朝代：明

故人久不来，意趣未能惬。但见空庭中，纷纷走风叶。
偶成·其二
作者：龚诩
朝代：明

寂寞岁云暮，古树严风号。自知非范叔，何敢望绨袍。
偶题
作者：龚诩
朝代：明

性耽閒澹拙趋奔，一任旁人笑我村。自负疏狂抱奇气，平生不欲受人恩。
偶题逸老庵
作者：龚诩
朝代：明
体裁：古风

居临流水萦纡，门对青山突兀。四时风月云烟，总是吾家旧物。但知安分休休，不作书空咄咄。且喜盈樽有酒，何羡满床堆笏。君不见朝来檐日暖融融，笑看梅花坐扪虱。
农乐轩为陆安道赋
作者：龚诩
朝代：明

耕耘虽苦非为苦，贫贱堪忧未足忧。老妇一生甘食藿，稚孙十岁解骑牛。官租已毕知无事，邻社相邀庆有秋。绝胜眼中金与紫，施施难免乞墦羞。
分金图为廷悦赋
作者：龚诩
朝代：明

古人交有道，贵义不贵金。悠悠千载馀，犹见管鲍心。洪水方汤汤，群生困凶歉。沟壑同胞人，君其幸相念。
别俞景明
作者：龚诩
朝代：明

多君积学富才贤，文采风流属少年。拙句每成劳属和，苦心无诉赖相怜。离樽忍醉江头酒，别鹤愁闻月下弦。岁晚有情如见忆，雪中当泛子猷船。
别沈克懋
作者：龚诩
朝代：明

十载西斋瞬息过，不堪双鬓已成皤。每惊春雁添归兴，常见秋风发棹歌。久客何君知我厚，暂违怜我望君多。匆匆莫讶轻分手，争柰娄云入梦何。
前此承与中约同诸士友登玉峰吊祭宋先贤卫文节公祠有感
作者：龚诩
朝代：明

卫公名德久传芳，祠宇荒凉付夕阳。地绝扫除多积藓，径通樵牧半无墙。不缘著绩薰穹壤，安得怀贤奠酒浆。流俗但能知谄媚，强将夫妇塑城隍。
千墩夜泊上郑明府
作者：龚诩
朝代：明

扁舟夜泊千墩浦，耳内都无鸡犬声。到处试从村老问，无人不颂宰官清。一年秋赋相将毕，两月春田次第耕。恻隐愿加时赈给，莫劳安抚问民情。
南园十咏为南野先生赋 其一 红药翻阶
作者：龚诩
朝代：明

娇态殿馀春，芳名艳花谱。樽酒暖风前，僛僛为君舞。
南园十咏为南野先生赋 其二 碧梧夜月
作者：龚诩
朝代：明

清晖流玉宇，繁阴覆金井。露警鹤鸣馀，先生酒初醒。
南园十咏为南野先生赋·红药翻阶
作者：龚诩
朝代：明

娇态殿馀春，芳名艳花谱。樽酒暖风前，僛僛为君舞。清晖流玉宇，繁阴覆金井。露警鹤鸣馀，先生酒初醒。
南野先生哀挽
作者：龚诩
朝代：明

彭泽去千载，谁念田园芜。卓哉南野翁，乃是斯人徒。读书通大义，耻逐章句儒。修身事三省，惠人期八厨。雅性任真率，襟怀恒豁如。东皋树嘉木，西畴艺名蔬。适意任所之，殽酒随篮舆。儿孙奉宾友，欢声溢庭除。每从微醉时，击节歌唐虞。顾我朽腐材，不异栎与樗。谬据西斋裀，曾不鄙迂疏。星霜二十周，始终心不渝。暌离几寒暑，云树劳嗟吁。复怜身后穷，棺食预为储。如此绻恋情，宁与管鲍殊。方图去茅塞，时得亲高居。德业望规箴，优游共桑榆。如何志未遂，顿隔幽明途。载瞻湄旸原，痛切心如刳。临穴当兹辰，忍奠一束刍。泪为知己流，老眼谁云枯。
双竹图为陈止庵赋时余归玉峰是夕寓其馆
作者：龚诩
朝代：明

难弟难兄一样清，襟怀同抱岁寒情。夜来醉倚南州榻，爱听风前佩玉声。
吴塘夜泊怀屈季恒
作者：龚诩
朝代：明

孤舟夜泊吴塘渡，两岸秋风响荻花。宁海驿潮开画舫，古娄城戍咽悲笳。雨声一夜不离枕，客虑万条都在家。甫睡又成怀友梦，远随征雁过南沙。
吴淞渔隐为陆大用赋
作者：龚诩
朝代：明

吏人家住吴淞上，不着羊裘只着蓑。红蓼白蘋随处泊，清风明月任情歌。郁林有石家声旧，甫里无官野兴多。昨夜秋风吹客梦，问君鲈鲙味如何。
周廷悦以画梅二幅求题将勉其义子马纲
作者：龚诩
朝代：明

玉妃曾服丹霞酿，冰雪虽寒晕自红。不似陌头桃与杏，强誇颜色媚春风。
和唐陆龟蒙鵁鶄诗
作者：龚诩
朝代：明

自是禽中隐逸流，雕笼宁似旧汀洲。菰蒲梦忆双飞晓，云水愁怜一望秋。素质岂招今日累，文章翻致此身雠。他时倘获山渊惠，好学高飞海上鸥。
和孙格轩为余题泛舟图
作者：龚诩
朝代：明

不慕瀛洲十八仙，青云无意事攀援。只怜南国溪山好，风月琴樽共一船。
和安止归田
作者：龚诩
朝代：明

相逢莫叹二毛侵，共喜羁禽返故林。因与对床谈往事，不知击节起长吟。簪缨已果平生愿，桑梓今全夙昔心。好约明春真率会，看花酌酒更弹琴。
和安止秋日见寻
作者：龚诩
朝代：明

匆匆岁月去如流，又见凉风起荻洲。眼底故人年未暮，就中唯我鬓先秋。壶觞漫托耆英会，山水宁辞烂漫游。闻道北庄饶胜槩，宦情得似野情否。
和寓庵登山韵
作者：龚诩
朝代：明

情亲酒旨复肴佳，又煮蒙山石上茶。黄菊剩开如有意，青山无价似容赊。狂歌感旧声逾激，醉笔题诗字半斜。归卧草堂成一觉，已无魂梦到京华。
和屈季恒写怀韵因以饯之
作者：龚诩
朝代：明

四十馀年吾道穷，一身南北又西东。家山杳杳徒劳梦，事业茫茫总付空。自谓此情唯吾有，岂知今日与君同。题诗不尽相思意，目送悠悠泛海篷。
和屈寓庵写愁韵
作者：龚诩
朝代：明

底事中宵梦不成，一身无那万愁并。飘零踪迹随蓬转，澹泊生涯费舌耕。短蜡烧残寒漏永，慈乌啼断月华明。年来多少伤心恨，都付梅花晓角声。
和张文翔在独石见寄
作者：龚诩
朝代：明

长思远道正绵绵，南北暌离思惨然。明月照人千里共，愁云迷目万山连。恨孤慈母衡门倚，痛念难兄白日眠。我亦为君知所戒，唯凭一嘿免招愆。
和金耑居为陈羽伯频写竹韵
作者：龚诩
朝代：明

旅馆西风九月寒，脩篁摇翠两三竿。最怜明发归舟里，可得推篷带雨看。
咏松
作者：龚诩
朝代：明

亭亭独立秀穹林，得地何愁枳棘侵。老节定经千岁久，直根应透九原深。尘埃不染怜渠貌，风雪难移信此心。却怪祖龙封爵污，不平时作怒涛音。
咏汤婆长句寄谈勿庵勉之共发一笑
作者：龚诩
朝代：明

岁晚江乡雪盈尺，小斋不禁寒气逼。先生独卧不成眠，两脚浑如水中石。今宵何幸得温温，伸去缩来随意得。非关被底别藏春，深藉汤婆有余力。此婆生来名阿锡，纺织无能有潜德。缄口何曾说是非，谋身不解求衣食。寂寂无声伴到明，不作骄痴取怜惜。君不见此婆有妹名青奴，骨格玲珑如姊默。不容暑气侵肌肤，亦与先生旧相识。只因寒暑不同时，弃舍尘中倚空壁。
咏汤婆长句寄谈勿庵勉之共发一笑
作者：龚诩
朝代：明

岁晚江乡雪盈尺，小斋不禁寒气逼。先生独卧不成眠，两脚浑如水中石。今宵何幸得温温，伸去缩来随意得。非关被底别藏春，深藉汤婆有馀力。此婆生来名阿锡，纺织无能有潜德。缄口何曾说是非，谋身不解求衣食。寂寂无声伴到明，不作骄痴取怜惜。君不见此婆有妹名青奴，骨格玲珑如姊默。不容暑气侵肌肤，亦与先生旧相识。只因寒暑不同时，弃舍尘中倚空壁。
咏纸被
作者：龚诩
朝代：明

纸衾方幅六七尺，厚软轻温腻而白。霜天雪夜最相宜，不使寒侵独眠客。老夫得此良多年，旧物宝爱同青毡。不论素■出南海，岂羡文锦来西川。受用将图此生过，争柰义孙要与阿翁相伴卧。阿翁夜夜苦丁宁，莫学恶睡骄儿轻踏破。
咏菊
作者：龚诩
朝代：明

曾见陶公拂袖归，晚香佳色傲霜威。过时只抱枝头老，不学狂花到处飞。
咏蚊
作者：龚诩
朝代：明

嘴利体轻乘夜出，群鸣音响似雷同。不知血饱身肥后，性命悬人掌握中。
哭金县丞
作者：龚诩
朝代：明

患难归来仅两春，少闻官长爱斯民。适逢被水连三岁，始见忧时只一人。正是群黎交颂德，如何二竖遽亡身。老夫虽未沾私惠，公论难忘泪满巾。
墨竹赠陈存诚
作者：龚诩
朝代：明

雨梢风叶夜飕飕，长忆溪堂下榻留。清气逼人眠不得，吟诗直过五更头。一别知心几许时，每因风月寄相思。定知诗骨秋来瘦，应似霜馀翠竹枝。
墨竹赠陈存诚·其一
作者：龚诩
朝代：明

雨梢风叶夜飕飕，长忆溪堂下榻留。清气逼人眠不得，吟诗直过五更头。
墨竹赠陈存诚·其二
作者：龚诩
朝代：明

一别知心几许时，每因风月寄相思。定知诗骨秋来瘦，应似霜馀翠竹枝。
夏暑
作者：龚诩
朝代：明

一寒一暑自循环，无伐天和付等閒。却笑世人因苦热，就凉争欲倚冰山。
夏木垂阴图
作者：龚诩
朝代：明

爱尔幽亭俯碧溪，扶疏古木与云齐。凉阴满地日停午，掩卷无言听鸟啼。
夜宿淮云寺二首似用上人
作者：龚诩
朝代：明

朝来玉阜向芝川，暮转娄城百里悬。僮识我心宁悼苦，马知人意不须鞭。青青陇麦迷残照，霭霭江村锁夕烟。甫到淮云星月烂，扣门惊破老僧禅。偶来借榻淮云寺，爱尔禅房事事清。烟穗绕屏香渐爇，雪花浮鼎茗新烹。萝窗有月还生白，檐铎无风或自鸣。他日远寻莲社约，也须沽酒慰渊明。
夜宿淮云寺二首似用上人·其一
作者：龚诩
朝代：明

朝来玉阜向芝川，暮转娄城百里悬。僮识我心宁悼苦，马知人意不须鞭。青青陇麦迷残照，霭霭江村锁夕烟。甫到淮云星月烂，扣门惊破老僧禅。
夜宿淮云寺二首似用上人·其二
作者：龚诩
朝代：明

偶来借榻淮云寺，爱尔禅房事事清。烟穗绕屏香渐爇，雪花浮鼎茗新烹。萝窗有月还生白，檐铎无风或自鸣。他日远寻莲社约，也须沽酒慰渊明。
夜归
作者：龚诩
朝代：明

短棹孤篷一叶槎，南周村里访俞华。还家已及黄昏后，细雨斜风两岸蛙。
夜归东庄
作者：龚诩
朝代：明

夜来觅棹返东庄，遥望东庄道路长。书画满船风与月，蒹葭两岸露为霜。荒鸡远唱如人哭，潮水东归似客忙。更念田家勤苦甚，晨炊灯火已煌煌。
夜过沈时用宅
作者：龚诩
朝代：明

扁舟夜过溪桥下，谯鼓遥闻第二挝。不敢扣门缘底事，恐妨惊起树头鸦。
姑苏夜泊
作者：龚诩
朝代：明

阖闾城西越溪北，扁舟夜泊官亭侧。人家灯火乱明星，二鼓市諠犹未息。衰翁转辗不成眠，历想山川感今昔。贤愚成败非一人，后世徒能记遗迹。城头乌啼霜气寒，江心水澄月色白。沾衣几许牛山情，都付渔翁一声笛。
季仲怡江上閒居
作者：龚诩
朝代：明

白沙翠竹净无尘，岁晚栖迟寂寞滨。小艇系门轻似叶，鲜鳞出水白如银。儿童笑语能留客，鸥鹭分飞不避人。我亦未除山水癖，载书愿结米家邻。
宁亲堂为阙是赋
作者：龚诩
朝代：明

事亲常欲使亲安，羡子能行世所难。既失形声求视听，更于服食谨暄寒。设令贻辱牲牢养，争似无忧菽水欢。棠棣有诗昭古训，更须同气好相看。
客中思亲
作者：龚诩
朝代：明

才看黄落梧间叶，又见青归柳上枝。慈母鬓毛纷似雪，小儿方寸乱如丝。江山不阻还家梦，笔札难穷感旧愁。回首北堂心最切，可怜无计买归舟。乌母含饥守故巢，乌儿折翅堕林皋。相呼相应空相忆，夜冷霜清月正高。
客中思亲·其一
作者：龚诩
朝代：明

才看黄落梧间叶，又见青归柳上枝。慈母鬓毛纷似雪，小儿方寸乱如丝。
客中思亲·其三
作者：龚诩
朝代：明

乌母含饥守故巢，乌儿折翅堕林皋。相呼相应空相忆，夜冷霜清月正高。
客中思亲·其二
作者：龚诩
朝代：明

江山不阻还家梦，笔札难穷感旧愁。回首北堂心最切，可怜无计买归舟。
客中秋夜
作者：龚诩
朝代：明

仲秋才十日，此夜已三更。蕉叶兼梧叶，风声杂雨声。故园初断梦，逆旅未归情。无那庭阶下，蛩音响到明。
宿姑苏半塘寺赠觉师
作者：龚诩
朝代：明

平生不到半塘寺，今夕方来借榻眠。水绿山青尘外境，风清月白雨馀天。穹碑三复知前事，废业重兴忆老禅。珍重觉师能继武，不教松桧减云烟。
寄俞处士
作者：龚诩
朝代：明

湖海归来味道腴，甘心寂寞卧衡庐。玉堂金马无新梦，竹几芸窗有旧书。方寸净圆秋月似，一身閒逸野鸥如。岁寒老我思三益，正恨离群久索居。
寄写竹金端石
作者：龚诩
朝代：明

湖海闻名已有年，欲求识面苦无缘。每于笔底观秋意，已信胸中有渭川。万萚起雷思老可，一枝垂露想坡仙。草堂久矣无颜色，愿乞飘萧数叶烟。
寄张文翔
作者：龚诩
朝代：明

一自娄城别醉颠，嫦娥不记几回圆。放舟久负青龙约，对镜空悲白发年。既贺晚成扬子宅，不图先着祖生鞭。肯来逸老庵中话，当问髯狂借酒钱。
寄怀袁兄
作者：龚诩
朝代：明

双丸递走疾如梭，老色骎骎可奈何。白发尽从愁里得，青春都向客中过。壮怀久息营为懒，往事难忘感慨多。珍重故人知我意，停云回首付悲歌。
寄沈诚学
作者：龚诩
朝代：明

黄童白叟真吾徒，田园荒芜身自锄。不知黑发变华发，谁问今吾非故吾。时逢知己话半日，每对好山倾一壶。世间万事不足道，醉乡即是神仙都。
寄淮安杜可久可平兄弟
作者：龚诩
朝代：明

顾我容颜今老大，忆君兄弟更辛酸。别来十载又廿载，历尽千难与万难。舟楫几遭风浪险，竹松多受雪霜寒。武陵桥上今宵月，千里相思不忍看。
寄淮安陆仲孚
作者：龚诩
朝代：明

康王宅畔旧比邻，樽酒相违二十春。俗态已翻千百样，故交今失几多人。一般有累丹心苦，闻是无儿白发新。若遇便风如见忆，鲤书无惜寄归频。
寄陈存诚
作者：龚诩
朝代：明

南野先翁业，东皋素隐亭。玉森三径竹，翠展一池萍。水接清源活，山邻古洞灵。旧游怜别久，深荷眼终青。碧藓常封径，红尘不到门。处卑谦德厚，用拙道心存。制作追前古，穷探到本源。每思灯火夜，时得耳高论。
寄陈存诚·其一
作者：龚诩
朝代：明

南野先翁业，东皋素隐亭。玉森三径竹，翠展一池萍。水接清源活，山邻古洞灵。旧游怜别久，深荷眼终青。
寄陈存诚·其二
作者：龚诩
朝代：明

碧藓常封径，红尘不到门。处卑谦德厚，用拙道心存。制作追前古，穷探到本源。每思灯火夜，时得耳高论。
寒家况味诗三首
作者：龚诩
朝代：明

迷途役役可哀怜，谁悟膏明取自煎。花为可簪遭屈折，草因无用得新鲜。分无求外时时乐，物不贪奇种种便。从此闭门甘寂寞，一囊羞涩任无钱。人道先生贫可怜，先生自幸省忧煎。诗无俗气篇篇好，菊有清香朵朵鲜。尚友古人诚我志，折腰儿辈岂吾便。老妻莫管瓶无粟，自有韩康卖药钱。辛勤种植本堪怜，齿为辛勤易恼煎。瓜瓠及时肥更好，芥菘得雨嫩而鲜。传家枯淡一生乐，随分羹蔬四季便。说与儿孙休羡肉，阿翁囊里素无钱。
寒家况味诗三首·其一
作者：龚诩
朝代：明

迷途役役可哀怜，谁悟膏明取自煎。花为可簪遭屈折，草因无用得新鲜。分无求外时时乐，物不贪奇种种便。从此闭门甘寂寞，一囊羞涩任无钱。
寒家况味诗三首·其三
作者：龚诩
朝代：明

辛勤种植本堪怜，齿为辛勤易恼煎。瓜瓠及时肥更好，芥菘得雨嫩而鲜。传家枯淡一生乐，随分羹蔬四季便。说与儿孙休羡肉，阿翁囊里素无钱。
寒家况味诗三首·其二
作者：龚诩
朝代：明

人道先生贫可怜，先生自幸省忧煎。诗无俗气篇篇好，菊有清香朵朵鲜。尚友古人诚我志，折腰儿辈岂吾便。老妻莫管瓶无粟，自有韩康卖药钱。
寓意
作者：龚诩
朝代：明
体裁：古风

天上双星有常处，夫为牛郎妇为女。东西相望自年年，只隔天津一泓许。耕田匪易织亦劳，不得从容相慰语。伤心一掬泪如珠，洒向人间作秋雨。
屈原图
作者：龚诩
朝代：明

爱君惟欲悟君心，歌罢离骚抱石沈。忠义一心如许切，汨罗千丈不知深。
屈季恒挽诗
作者：龚诩
朝代：明

东吴南越久暌离，凶闻传来尚可疑。一死果符沈海梦，此生无复到家时。季方忽动元方哭，管仲空怜鲍叔知。最是数行题壁字，一番吟咏一伤悲。
山亭鼓琴图为顾宗术赋
作者：龚诩
朝代：明

嘈嘈市喧不到耳，衮衮台省那经心。悠然独坐草亭下，一曲为鼓瑶芳琴。瑶芳琴，传太古，不比近来新乐府。子期去后谁知音，高山流水元无谱。
山居读书图
作者：龚诩
朝代：明

先生好遁藏幽谷，考槃自乐忘荣辱。朝看黄鹤天际飞，暮见白云檐下宿。霜后班班柿叶红，雨过青青书带绿。萤窗雪案圣贤书，不惜勤劬终岁读。每当心领神会处，如见孔颜真面目。信知名教有乐地，何羡轻裘与粱肉。
并渔图
作者：龚诩
朝代：明

方舟何处两渔翁，满眼溪山乐趣同。得失总归谈笑里，功名都付等閒中。鬓毛不是缘愁白，面色常因醉酒红。去住问渠谁得似，行云流水任西东。
庚辰苦雨谣时五月至六月阴雨兼旬所在禾苗浸没殆尽忧民感时殊无好况不能措一辞以写闷六日仅得片时晴霁七日又雨为作此谣
作者：龚诩
朝代：明

重重叠叠阴云痴，疾风骤雨常淋漓。横流潏㶁昼夜响不息，大塍小岸日欲倾倒无能支。为问天公如何不肯暂时霁，得非怪我噤口不作诗。老夫今日作诗矣，天公自合生欢喜。早赐旸光照四方，丁宁农夫作急为我车出田中水。烂苗或有回生理，但得官租不负民不饥，敢惜妻孥饱糠秕。
庭松
作者：龚诩
朝代：明

岁寒群木总凋零，爱尔亭亭色愈青。谁信道人心似铁，小窗相对澹忘形。
张观复先生哀挽二首
作者：龚诩
朝代：明

昔年幸获叨文会，今日那知死别离。我辈正怀瞻北斗，先生何忽跨南箕。济人谁施囊中药，传世空遗箧里诗。道路行人尽流涕，况予深荷叔牙知。先生德业超流俗，远近咸推君子儒。蜀郡未消司马渴，彭城已发范增疽。虽无好爵书华表，却有芳名照海喁。今日九泉归葬处，涧声呜咽助欷歔。
张观复先生哀挽二首·其一
作者：龚诩
朝代：明

昔年幸获叨文会，今日那知死别离。我辈正怀瞻北斗，先生何忽跨南箕。济人谁施囊中药，传世空遗箧里诗。道路行人尽流涕，况予深荷叔牙知。
张观复先生哀挽二首·其二
作者：龚诩
朝代：明

先生德业超流俗，远近咸推君子儒。蜀郡未消司马渴，彭城已发范增疽。虽无好爵书华表，却有芳名照海喁。今日九泉归葬处，涧声呜咽助欷歔。
归娄江
作者：龚诩
朝代：明

昔年曾住娄江上，看到园林几树春。今日归来风景异，梅花独识旧时人。
归庄图为俞景明赋
作者：龚诩
朝代：明

青山绿树映波光，有客归来趁野航。柔橹数声歌一阕，知君应是和沧浪。
归自云间道经淀山湖与竹庄同赋
作者：龚诩
朝代：明

淀山水深清到底，俯视鱼虾游镜里。老夫偶此棹孤舟，不是鸱夷载西子。往还不觉数日留，三泖九峰都遍游。船中有酒有知己，不醉忍使湖山羞。兴阑我欲娄城还，回首马鞍金碧堆。未知何年复到此，重与湖山酬一杯。
归自北庄
作者：龚诩
朝代：明

离却南沙已夕晖，随潮小艇快如飞。多情最是波心月，一路相随伴我归。
归自城中遇雪
作者：龚诩
朝代：明

雪景诗情两得宜，枝藜何惜晚归迟。因过野老溪桥畔，又为梅花立少时。
归自娄东寄张文翔
作者：龚诩
朝代：明

忆昨访君娄水曲，轻风寒食小桃开。形容客况凭诗句，消遣春愁藉酒杯。白发千茎虽似雪，丹心一寸未成灰。交游独有君知我，都付无言一笑回。
归自海上
作者：龚诩
朝代：明

久别故人邀酌杯，趁潮遥自海滨回。风吹芦叶响如雨，浪打船头声似雷。友病尚淹劳梦想，诗成未稳费敲推。候门稚子正相望，极目马鞍金碧堆。
归自琴川哀义孙
作者：龚诩
朝代：明

谁信八旬之老，反哀十岁之孙。最苦归来元亮，稚子无人候门。
归自琴川春暮偶成
作者：龚诩
朝代：明

一身南北劳奔走，不觉眼中三月残。水流花去送春色，风挟雨来生晚寒。缺食小民方困苦，忧时野老正辛酸。聊成短述歌时事，或备风谣得采观。
怀东庄
作者：龚诩
朝代：明

我家潇洒同三径，车马不闻尘土净。白云流水互濛回，翠竹苍松相掩映。瓮有新醅架有书，果蔬自足供盘饤。老妻甘与共清贫，劝我不须干赵孟。十年作客南野堂，麋鹿未忘山野性。惓惓虽荷故人情，食粟每羞才不称。西风昨夜动林柯，浩然忽起归来兴。殷勤为我报东君，好着梅花待吟咏。
怀季友梅
作者：龚诩
朝代：明

知己堪怜会面难，久无鱼鸟问平安。遥知风雪虚斋里，人与梅花共岁寒。举世唯知妇寺忠，荔枝兴叹只坡翁。羡君识鉴追前哲，敢不低头拜孟东。
怀季友梅·其一
作者：龚诩
朝代：明

知己堪怜会面难，久无鱼鸟问平安。遥知风雪虚斋里，人与梅花共岁寒。
怀季友梅·其二
作者：龚诩
朝代：明

举世唯知妇寺忠，荔枝兴叹只坡翁。羡君识鉴追前哲，敢不低头拜孟东。
新秋
作者：龚诩
朝代：明

夜来络纬知秋早，一片新声出槿篱。鲈鲙梦回无限兴，罗纨题就不胜悲。思亲肠断云飞处，忆友心摧月落时。无柰江山苦留客，故园归计尚迟迟。
早梅
作者：龚诩
朝代：明

雪窗忽见两三花，便觉诗情渐有涯。应是东君念穷独，春风先遣到侬家。
春江别意图送友人
作者：龚诩
朝代：明

江上春风拂柳丝，画船挝鼓送君时。壮行赖有诗盈轴，？醉何辞酒满卮。风月自今劳远梦，溪山从此起遐思。交情别意知多少，惟有青山剩得知。
春江别意图送友人
作者：龚诩
朝代：明
体裁：七言律诗

江上春风拂柳丝，画船挝鼓送君时。壮行赖有诗盈轴，�醉何辞酒满卮。风月自今劳远梦，溪山从此起遐思。交情别意知多少，惟有青山剩得知。
晚自昆城归北郊别墅
作者：龚诩
朝代：明

独步出城光景暮，村居处处起炊烟。团圆未见月离海，历落已看星在天。别墅牛羊归逐逐，远汀凫雁下翩翩。茅茨一点青灯在，知是老妻犹未眠。
晚菊
作者：龚诩
朝代：明

宁忧失所困风霜，自信生平晚节香。一任寂寥无客赏，看花原不为重阳。
暮春有感
作者：龚诩
朝代：明

客边情绪苦多违，光景那堪过眼非。不觉此身忙里老，忍看春色雨中归。
有感
作者：龚诩
朝代：明

惟将富贵耀家门，风节廉隅总不论。世上几多贪父母，忍将铦刃剚儿孙。
有感
作者：龚诩
朝代：明

群峰叠叠水滔滔，跋涉都忘旧日劳。唯有不平常记得，每因感触便长号。
杂兴
作者：龚诩
朝代：明

岁晚归耕学老农，无拘无束甚从容。诗朋酒侣时时会，牧竖渔郎处处逢。风月每酣清昼梦，尘埃不涴绿苔封。有时醉顾山妻笑，我欲唱歌卿和侬。
杂咏
作者：龚诩
朝代：明

狂澜万仞涌银山，坐见倾危瞬息间。舟子惯施侥倖术，满张风幔意如閒。
林和靖观梅图
作者：龚诩
朝代：明

颓然醉貌古衣冠，酷爱梅花冒雪看。疏影暗香吟已就，但知诗好不知寒。
枯荷
作者：龚诩
朝代：明

红衣落尽翠盘倾，浣我清波一鉴明。说与儿童须摘尽，莫留馀叶引秋声。
柏子庭画苍蒲
作者：龚诩
朝代：明

爱尔青青石上蒲，寒泉清浸一尘无。世人不识无盐女，姣媚惟知羡子都。
梅实
作者：龚诩
朝代：明

惯经岩下朔风寒，青子才成已带酸。正味不谐时俗口，未经沾舌已眉攒。
梅花
作者：龚诩
朝代：明

好处非关竹外斜，自缘能向雪中华。若随桃李争春色，纵有清香未足誇。冰雪姿容铁石肠，毅然孤立拒风霜。高情却怕行人折，不放横枝易出墙。
梅花
作者：龚诩
朝代：明

风雪方严凝，乾坤发清气。馨香远弥佳，颜色淡逾贵。一闻鸣玉声，已酝调羹味。众芳当避路，让他出头地。
梅花·其一
作者：龚诩
朝代：明

好处非关竹外斜，自缘能向雪中华。若随桃李争春色，纵有清香未足誇。
梅花·其二
作者：龚诩
朝代：明

冰雪姿容铁石肠，毅然孤立拒风霜。高情却怕行人折，不放横枝易出墙。
梅花三公图为龚绂朝美赋
作者：龚诩
朝代：明

何人善写生，下笔极精妙。一枝早发擅魁名，三鸟安栖得公号。点染虽人为，活动等天造。应知寓托有深意，不作纤奇取时好。之子嗜文学，致泽期远到。一朝无心得此画，无乃开先露机兆。鼎鼐调和时，冰霜岁寒操。愿言有志事竟成，吾辈宗盟幸辉耀。
梅花庄诗为朱明仲赋
作者：龚诩
朝代：明
体裁：古风

先生卜筑吴城曲，剩种梅花绕吟屋。自期岁晚供诗料，岂慕平泉与金谷。花开时节天正寒，雪花乱洒迷林峦。杖藜引鹤饱幽玩，不与梨云同梦看。归来袖手寒窗坐，石鼎有茶炉有火。神交不觉两忘情，谁是梅花谁是我。
梦觉偶成
作者：龚诩
朝代：明

梦里千山复万山，家乡迢遰苦思还。觉来却在家乡住，又恐家乡亦梦间。
民风
作者：龚诩
朝代：明

潮挟兼旬雨，登时水横流。鲤从床下跃，鸥向枕前浮。措手知无地，将何望有秋。野翁如杜老，日夜为民忧。
民风绝句寄叶给事
作者：龚诩
朝代：明

昨见城闉未死人，青蝇千万已周身。怜渠父母初生日，忧暑忧寒几许仁。涂松市上漆溪滨，多少嗷嗷丐乞人。不道孤舟风雪里，老夫亦是一饥民。锅无粒粟灶无薪，只有松楸可济贫。半卖半烧俱伐尽，可怜流毒到亡人。年年村鼓响鼕鼕，知是田家乐社公。不道今年逢社日，但闻人哭水声中。乡村疫疠肆流行，死者如麻实可惊。天独憖遗应有意，要令操笔写民情。
民风绝句寄叶给事·其一
作者：龚诩
朝代：明

昨见城闉未死人，青蝇千万已周身。怜渠父母初生日，忧暑忧寒几许仁。
民风绝句寄叶给事·其三
作者：龚诩
朝代：明

锅无粒粟灶无薪，只有松楸可济贫。半卖半烧俱伐尽，可怜流毒到亡人。
民风绝句寄叶给事·其二
作者：龚诩
朝代：明

涂松市上漆溪滨，多少嗷嗷丐乞人。不道孤舟风雪里，老夫亦是一饥民。
民风绝句寄叶给事·其五
作者：龚诩
朝代：明

乡村疫疠肆流行，死者如麻实可惊。天独憖遗应有意，要令操笔写民情。
民风绝句寄叶给事·其四
作者：龚诩
朝代：明

年年村鼓响鼕鼕，知是田家乐社公。不道今年逢社日，但闻人哭水声中。
永思亭为宗善赋
作者：龚诩
朝代：明

源发岷峨可滥觞，滔滔东注接扶桑。最怜之子思亲念，个样渊深个样长。
游南园
作者：龚诩
朝代：明

最爱南园风致好，不妨日造两三回。漫烧玉版供茶椀，旋网银梭荐酒杯。清兴岂因春去减，新诗不待雨来催。自怜南北东西客，可得长叨杖屡陪。
游南园
作者：龚诩
朝代：明
体裁：七言律诗

最爱南园风致好，不妨日造两三回。漫烧玉版供茶碗，旋网银梭荐酒杯。清兴岂因春去减，新诗不待雨来催。自怜南北东西客，可得长叨杖屦陪。
游西畴竹林
作者：龚诩
朝代：明

森森万玉俯清溪，径入苍云杳欲迷。珍重主人劳载酒，琅玕节下为留题。
溪行
作者：龚诩
朝代：明

一溪沓沓通潮汐，两岸萧萧响荻芦。水鸟傍人来复去，山岚入座有还无。夷犹鲁望烟波棹，黯淡元晖水墨图。对此不胜怀感慨，便宜拂袖老江湖。
漫兴
作者：龚诩
朝代：明

尽说先生甑有尘，先生自道未为贫。请看岁晚东篱下，无数黄金与白银。
漫兴
作者：龚诩
朝代：明

草座麻衣苜蓿盘，虽贫未足害清欢。阶前嫩草抽书带，溪上新篁长钓竿。陶亮日从亲旧乐，庞公独遗子孙安。闭门著得书盈箧，未许旁人得借看。
漫兴
作者：龚诩
朝代：明

辛苦寒窗理旧编，不知黑发变华颠。壮心日就如灰冷，瘦骨年来似石坚。诗句偶成还自和，酒杯得趣与谁传。功名事业君休问，都付青春美少年。
漫成
作者：龚诩
朝代：明

远慕渊明自把锄，从渠儿辈笑迂夫。生怜花鸟如儿女，酷爱溪山似画图。不饮幸然无酒债，好吟长自负诗逋。年来尚觉疏狂在，折简应知未易呼。侯门深锁曳长裾，相府尤惭进谒书。破瓮有齑聊当肉，直钩无饵岂图鱼。清风皓月终归我，紫绶金章总付渠。谩喜工师求大木，不曾回顾道旁樗。自爱閒居雅趣多，不容尘土涴松萝。幽深彷佛元公洞，安乐依稀邵子窝。或武或文烧药火，非商非徵采樵歌。年来久息趣炎梦，冷笑飘飘赴烛蛾。
漫成·其一
作者：龚诩
朝代：明

远慕渊明自把锄，从渠儿辈笑迂夫。生怜花鸟如儿女，酷爱溪山似画图。不饮幸然无酒债，好吟长自负诗逋。年来尚觉疏狂在，折简应知未易呼。
漫成·其三
作者：龚诩
朝代：明

自爱閒居雅趣多，不容尘土涴松萝。幽深彷佛元公洞，安乐依稀邵子窝。或武或文烧药火，非商非徵采樵歌。年来久息趣炎梦，冷笑飘飘赴烛蛾。
漫成·其二
作者：龚诩
朝代：明

侯门深锁曳长裾，相府尤惭进谒书。破瓮有齑聊当肉，直钩无饵岂图鱼。清风皓月终归我，紫绶金章总付渠。谩喜工师求大木，不曾回顾道旁樗。
濯足图
作者：龚诩
朝代：明

买得如梭一叶舟，水云深处伴閒鸥。从今洗却双尘足，不向京华谒贵游。
燕
作者：龚诩
朝代：明

春风茅舍两乌衣，花径芹塘任意飞。自与主人相识旧，不唯鸥鸟解忘机。
王君泽以白叠扇求诗
作者：龚诩
朝代：明

王郎手持白叠扇，过我草堂求作歌。作歌鄙俚岂足道，巴唱吴歈争不多。此扇骨格能抱节，配以楮生如玉雪。卷舒自我付等閒，用舍繇人不须说。冬则守寒归箧笥，夏则招凉解炎热。君不见齐纨出入君怀袖，晚景可怜中道绝。我歌此扇止于斯，莫羡团圆似秋月。诸君诸君听我歌，昔人解此唯东坡。一朝饱吃惠州饭，富贵一场春梦婆。
王氏玉立亭诗
作者：龚诩
朝代：明

爱君玉立亭子好，三世传来今百年。挺挺尚存先气槩，依依不改旧云烟。并当恭敬三槐树，独任文章老铁仙。今日我来重醉酒，不胜瞻仰叹前贤。
田园杂兴
作者：龚诩
朝代：明

十载飘零东复西，故园花木总成溪。归来但觉清贫好，有舌何曾肯示妻。风吹鹤发短萧萧，数首新诗酒一瓢。爱看前村风色好，不知行过竹西桥。稚子囊书仆抱琴，梅花香里独清吟。人言恰是西湖景，只是先生不姓林。厚味何如淡味长，充庖不羡大官羊。老妻昨夜挑新菜，酿得黄齑满瓮香。草庵新结傍清溪，种得梅花与屋齐。结实未图调鼎鼐，岁寒聊取作诗题。布被棱棱似铁寒，一宵诗梦屡更端。觉来爱煞窗前月，送我梅花瘦影看。
田园杂兴·其一
作者：龚诩
朝代：明

十载飘零东复西，故园花木总成溪。归来但觉清贫好，有舌何曾肯示妻。
田园杂兴·其三
作者：龚诩
朝代：明

稚子囊书仆抱琴，梅花香里独清吟。人言恰是西湖景，只是先生不姓林。
田园杂兴·其二
作者：龚诩
朝代：明

风吹鹤发短萧萧，数首新诗酒一瓢。爱看前村风色好，不知行过竹西桥。
田园杂兴·其五
作者：龚诩
朝代：明

草庵新结傍清溪，种得梅花与屋齐。结实未图调鼎鼐，岁寒聊取作诗题。
田园杂兴·其六
作者：龚诩
朝代：明

布被棱棱似铁寒，一宵诗梦屡更端。觉来爱煞窗前月，送我梅花瘦影看。
田园杂兴·其四
作者：龚诩
朝代：明

厚味何如淡味长，充庖不羡大官羊。老妻昨夜挑新菜，酿得黄齑满瓮香。
田家苦楚吟
作者：龚诩
朝代：明

极目滔滔水横流，不分高垄及低畴。往来客子嗟无路，刈穫农夫恨乏舟。爨下鲤鱼闻拨刺，枕边鸥鹭见沈浮。官家不信民风苦，方拟腾书贺有秋。
田家词
作者：龚诩
朝代：明

浮云终日行，雨点不曾绝。自从秋分来，罕得见日月。禾头半生耳，蝗齧茎梗折。一愁官赋急，二恐衣食缺。哀哉田野情，言之泪流血。
田家词
作者：龚诩
朝代：明

积丝方满寸，累尺渐成端。持入公门里，何人著眼看。有女年方长，其如家食贫。鬻为豪右妾，不得嫁比邻。烈日晒皮肤，皮肤似漆乌。郎君矜白面，应笑种田夫。种田良不易，尽力费耕锄。入囷方为有，在田犹是无。县吏打门急，闻声心胆寒。受荆因脱裤，露出去年瘢。举网秋江上，鲜鳞尺许长。丁宁莫轻食，留荐里胥觞。
田家词·其一
作者：龚诩
朝代：明

积丝方满寸，累尺渐成端。持入公门里，何人著眼看。
田家词·其三
作者：龚诩
朝代：明

烈日晒皮肤，皮肤似漆乌。郎君矜白面，应笑种田夫。
田家词·其二
作者：龚诩
朝代：明

有女年方长，其如家食贫。鬻为豪右妾，不得嫁比邻。
田家词·其五
作者：龚诩
朝代：明

县吏打门急，闻声心胆寒。受荆因脱裤，露出去年瘢。
田家词·其六
作者：龚诩
朝代：明

举网秋江上，鲜鳞尺许长。丁宁莫轻食，留荐里胥觞。
田家词·其四
作者：龚诩
朝代：明

种田良不易，尽力费耕锄。入囷方为有，在田犹是无。
甲戌乡中民情长句寄彦文布政
作者：龚诩
朝代：明

景泰五年甲戌岁，正当南亩耕耘际。忽然骤水涨江湖，汹涌浩漫良可畏。更堪滂沛雨兼旬，大岸小塍俱决溃。田家男妇奔救忙，力竭气穷无术备。沈灶产蛙虽古闻，今实见之非漫记。东邻西舍咫尺间，无舟不得相亲慰。况逢缺食方阻饥，女哭儿啼割心肺。哀哉此情当告谁，上有青天下无地。悲悽喑呜无一言，两眼相看只垂泪。官仓储积岂无粟，有司吝出牢封记。千年汲黯今无人，谁与皇家壮元气。县宰惧难佯风颠，饱食闭门经月睡。一朝谋定人不知，半夜携金远逃避。郡侯坐视付不知，但挟娼优日酣醉。徇私掘去抵湖堰，横流自此无能制。甫差周倅问疾苦，攫去白金如土块。府公唯责旧负逋，不问苍生问鱼脍。按察徒惩小小疵，曲徇乡情舍奸弊。便宜太保幸见临，香火满城人鼎沸。群奸媚事靡不为，溷浴都将布衣？。令行虽仅免轻徭，薪米从兹价增倍。劝谕赈给浪得名，伪钱糠秕成何济。虽擒妖人许道师，多少无辜枉遭累。一夫一妇皆王民，鼓弄如何等儿戏。昨来轻发激变语，闻者至今犹战悸。功能人苟得专杀，法律底须存八议。万一有失忠义心，宵旰深忧岂微细。乃知不学无术人，隘陋终同斗筲器。娄城老卒张文翔，不忍憸邪肆欺蔽。片言出口祸即随，从此无人触奸吏。只今所在皆凶荒，未必不繇斯道致。朝廷若不惩此曹，无日可回天地意。呜呼我民今年性命已难保，明年岂有全生计。老夫残喘不足惜，横死深哀后生辈。昨夜虚斋听雨眠，转辗不能成一寐。起来赋得民情诗，惠政思君录相寄。
甲戌乡中民情长句寄彦文布政
作者：龚诩
朝代：明
体裁：古风

景泰五年甲戌岁，正当南亩耕耘际。忽然骤水涨江湖，汹涌浩漫良可畏。更堪滂沛雨兼旬，大岸小塍俱决溃。田家男妇奔救忙，力竭气穷无术备。沈灶产蛙虽古闻，今实见之非漫记。东邻西舍咫尺间，无舟不得相亲慰。况逢缺食方阻饥，女哭儿啼割心肺。哀哉此情当告谁，上有青天下无地。悲悽喑呜无一言，两眼相看只垂泪。官仓储积岂无粟，有司吝出牢封记。千年汲黯今无人，谁与皇家壮元气。县宰惧难佯风颠，饱食闭门经月睡。一朝谋定人不知，半夜携金远逃避。郡侯坐视付不知，但挟娼优日酣醉。徇私掘去抵湖堰，横流自此无能制。甫差周倅问疾苦，攫去白金如土块。府公唯责旧负逋，不问苍生问鱼脍。按察徒惩小小疵，曲徇乡情舍奸弊。便宜太保幸见临，香火满城人鼎沸。群奸媚事靡不为，溷浴都将布衣�。令行虽仅免轻徭，薪米从兹价增倍。劝谕赈给浪得名，伪钱糠秕成何济。虽擒妖人许道师，多少无辜枉遭累。一夫一妇皆王民，鼓弄如何等儿戏。昨来轻发激变语，闻者至今犹战悸。功能人苟得专杀，法律底须存八议。万一有失忠义心，宵旰深忧岂微细。乃知不学无术人，隘陋终同斗筲器。娄城老卒张文翔，不忍憸邪肆欺蔽。片言出口祸即随，从此无人触奸吏。只今所在皆凶荒，未必不繇斯道致。朝廷若不惩此曹，无日可回天地意。呜呼我民今年性命已难保，明年岂有全生计。老夫残喘不足惜，横死深哀后生辈。昨夜虚斋听雨眠，转辗不能成一寐。起来赋得民情诗，惠政思君录相寄。
甲戌乡中民情长句寄彦文布政
作者：龚诩
朝代：明

景泰五年甲戌岁，正当南亩耕耘际。忽然骤水涨江湖，汹涌浩漫良可畏。更堪滂沛雨兼旬，大岸小塍俱决溃。田家男妇奔救忙，力竭气穷无术备。沉灶产蛙虽古闻，今实见之非漫记。东邻西舍咫尺间，无舟不得相亲慰。况逢缺食方阻饥，女哭儿啼割心肺。哀哉此情当告谁，上有青天下无地。悲凄喑呜无一言，两眼相看只垂泪。官仓储积岂无粟，有司吝出牢封记。千年汲黯今无人，谁与皇家壮元气。县宰惧难佯风颠，饱食闭门经月睡。一朝谋定人不知，半夜携金远逃避。郡侯坐视付不知，但挟娼优日酣醉。徇私掘去抵湖堰，横流自此无能制。甫差周倅问疾苦，攫去白金如土块。府公唯责旧负逋，不问苍生问鱼帟。按察徒惩小小疵，曲徇乡情舍奸弊。便宜太保幸见临，香火满城人鼎沸。群奸媚事靡不为，溷浴都将布衣纟罽。令行虽仅免轻徭，薪米从兹价增倍。劝谕赈给浪得名，伪钱糠秕成何济。虽擒妖人许道师，多少无辜枉遭累。一夫一妇皆王民，鼓弄如何等儿戏。昨来轻发激变语，闻者至今犹战悸。功能人苟得专杀，法律底须存八议。万一有失忠义心，宵旰深忧岂微细。乃知不学无术人，隘陋终同斗筲器。娄城老卒张文翔，不忍憸邪肆欺蔽。片言出口祸即随，从此无人触奸吏。只今所在皆凶荒，未必不繇斯道致。朝廷若不惩此曹，无日可回天地意。呜呼！我民今年性命已难保，明年岂有全生计。老夫残喘不足惜，横死深哀后生辈。昨夜虚斋听雨眠，转辗不能成一寐。起来赋得民情诗，惠政思君录相寄。右拙作奉寄彦文布政贤侄相公，庶几得审乡曲真情，非敢招人过也。此辈无活人手段，但有杀人手段，是诗万勿示人，毋使老拙复作张文翔也。然老拙饿死有日，恐不久于世，他日归省之余，幸致一樽酬我于沟壑中耳。是年六月望日，因人便书此以告别。
甲戌民风近体寄叶给事八首
作者：龚诩
朝代：明

疫疠饥荒相继作，乡民千万死无辜。浮尸暴骨处处有，束薪斗粟家家无。只缘后政异前政，致得今吴非昔吴。寄语长民当自责，莫将天数厚相诬。昨过任溪南北村，百家能得几家存。春秋旦暮常愁饿，父母妻孥半病瘟。荇粉磨成连浊土，榆皮剥尽到深根。相逢无复人形状，两颊何曾断泪痕。釜可生鱼甑有尘，此言今日始知真。极贫只为无恒业，大患皆因为有身。顾义耻随偷作伴，惜名乐与死为邻。西风昨夜催寒信，冻杀街头多少人。赋得田家苦楚吟，一番歌咏一伤心。妻孥命贱等黄土，薪米价高同白金。四隅常有盗贼警，百里寂无鸡犬音。相逢父老聚头哭，泪滴洪波到底深。自怜须鬓白如银，不道今年遇此迍。数亩薄田俱付水，百般老病尽随身。念渠漂泊无家者，与我同为失所民。终夜忧吟声不绝，半因忧已半忧人。一经水旱便流离，风景萧条思惨悽。到处唤春空有鸟，连村报晓寂无鸡。颓垣废井荒芜宅，垢面蓬头瘦损妻。更有社公同寂寞，年来不复享豚蹄。骤雨狂风日夕并，海涛奔涌势如城。一朝稻付深渊没，不复人从大道行。官府乏储难画策，田家无计可求生。老夫亦是沟中瘠，莫怪歌声似哭声。田畴不见见江湖，烟火人家大半无。薄熟岂能周晚岁，实徵安得副官租。豸冠素解矜民瘼，奏牍终能达帝都。昨日喜闻停免政，不忧鞭挞烂皮肤。
甲戌民风近体寄叶给事八首·其一
作者：龚诩
朝代：明

疫疠饥荒相继作，乡民千万死无辜。浮尸暴骨处处有，束薪斗粟家家无。只缘后政异前政，致得今吴非昔吴。寄语长民当自责，莫将天数厚相诬。
甲戌民风近体寄叶给事八首·其七
作者：龚诩
朝代：明

骤雨狂风日夕并，海涛奔涌势如城。一朝稻付深渊没，不复人从大道行。官府乏储难画策，田家无计可求生。老夫亦是沟中瘠，莫怪歌声似哭声。
甲戌民风近体寄叶给事八首·其三
作者：龚诩
朝代：明

釜可生鱼甑有尘，此言今日始知真。极贫只为无恒业，大患皆因为有身。顾义耻随偷作伴，惜名乐与死为邻。西风昨夜催寒信，冻杀街头多少人。
甲戌民风近体寄叶给事八首·其二
作者：龚诩
朝代：明

昨过任溪南北村，百家能得几家存。春秋旦暮常愁饿，父母妻孥半病瘟。荇粉磨成连浊土，榆皮剥尽到深根。相逢无复人形状，两颊何曾断泪痕。
甲戌民风近体寄叶给事八首·其五
作者：龚诩
朝代：明

自怜须鬓白如银，不道今年遇此迍。数亩薄田俱付水，百般老病尽随身。念渠漂泊无家者，与我同为失所民。终夜忧吟声不绝，半因忧已半忧人。
甲戌民风近体寄叶给事八首·其八
作者：龚诩
朝代：明

田畴不见见江湖，烟火人家大半无。薄熟岂能周晚岁，实徵安得副官租。豸冠素解矜民瘼，奏牍终能达帝都。昨日喜闻停免政，不忧鞭挞烂皮肤。
甲戌民风近体寄叶给事八首·其六
作者：龚诩
朝代：明

一经水旱便流离，风景萧条思惨悽。到处唤春空有鸟，连村报晓寂无鸡。颓垣废井荒芜宅，垢面蓬头瘦损妻。更有社公同寂寞，年来不复享豚蹄。
甲戌民风近体寄叶给事八首·其四
作者：龚诩
朝代：明

赋得田家苦楚吟，一番歌咏一伤心。妻孥命贱等黄土，薪米价高同白金。四隅常有盗贼警，百里寂无鸡犬音。相逢父老聚头哭，泪滴洪波到底深。
画题诗士女
作者：龚诩
朝代：明

过雨湖山紫翠旁，桂花香透藕丝裳。不知綵笔蛮笺上，和到关雎第几章。
画鸟
作者：龚诩
朝代：明

晓来微雨湿花梢，何处飞来拂羽毛。正好安栖莫轻举，野人张网在林皋。
留侯
作者：龚诩
朝代：明

已闻赤帝收秦鹿，又见乌江刎楚猴。一点报韩心已遂，重轻宜不较封留。
瘦马图
作者：龚诩
朝代：明

有马生来异骨骼，老病多年伏槽枥。皮肉消尽精神衰，无复长驱骋材力。忆昔尔当雄壮时，一食或尽粟一石。鞍鞯既被不着鞭，千里脩途如咫尺。安知今日乃如此，欲比驽骀岂能得。有时自悼一长鸣，奴隶无知谓求食。残刍败草随意与，半饥半饱度朝夕。哀哉尔马诚可怜，伯乐无人谁汝惜。生时识者既寂寥，死骨岂复千金直。
癸亥民情
作者：龚诩
朝代：明

太守安居花锦城，眼前儿女沸欢声。岂知田野通宵雨，救水浑如救火情。骤雨狂风日夕并，农夫泪眼几时晴。中秋赏客南楼上，唯恨顽云蔽月明。
癸亥民情·其一
作者：龚诩
朝代：明

太守安居花锦城，眼前儿女沸欢声。岂知田野通宵雨，救水浑如救火情。
癸亥民情·其二
作者：龚诩
朝代：明

骤雨狂风日夕并，农夫泪眼几时晴。中秋赏客南楼上，唯恨顽云蔽月明。
癸未清明同八九友伴之玄明村为宋侍御乐庵先生扫墓
作者：龚诩
朝代：明

道穷千载乐庵翁，埋没孤坟草莽中。今日我曹来拜扫，纸钱摇曳舞春风。
登虞山寄朱孟祺
作者：龚诩
朝代：明

此日虞山试一登，四观佳致翠层层。近城市店多沽酒，傍水人家半下罾。红叶几村秋老树，白头何处晚归僧。分明一段江南意，借问王维画未曾。
白发二首
作者：龚诩
朝代：明

斗星初转建寅标，已见春风在柳条。堪叹鬓边新白发，不随墙下雪俱消。镜里容颜奈老何，流光瞬息易蹉跎。却嫌白发无公道，偏使愁人分外多。
白发二首·其一
作者：龚诩
朝代：明

斗星初转建寅标，已见春风在柳条。堪叹鬓边新白发，不随墙下雪俱消。
白发二首·其二
作者：龚诩
朝代：明

镜里容颜奈老何，流光瞬息易蹉跎。却嫌白发无公道，偏使愁人分外多。
秃奴诗戏寄沈诚学
作者：龚诩
朝代：明
体裁：古风

东村二八张小姑，鬓发油油如漆乌。朝朝不惜五更起，对镜千梳并万梳。争似吾家阿奴秃，落落数竿删后竹。一生不费膏沐资，日出酣红睡方熟。君家有婢亦如此，何幸少年犹有齿。夜寒聊取代汤婆，殊胜当年玉川子。
秋兴二首
作者：龚诩
朝代：明

井上梧飘一叶秋，天边复见火西流。炎威乍熄人皆喜，寒气方来我独忧。及早好修江上屋，趁时宜补箧中裘。却怜儿辈疏狂甚，携酒方登赏月楼。眼底年华次第过，此身未老鬓先皤。形容憔悴已如此，事业蹉跎将柰何。德薄敢辞知己少，患深转觉一身多。秋风忽起江东兴，谩托莼鲈发浩歌。
秋兴二首·其一
作者：龚诩
朝代：明

井上梧飘一叶秋，天边复见火西流。炎威乍熄人皆喜，寒气方来我独忧。及早好修江上屋，趁时宜补箧中裘。却怜儿辈疏狂甚，携酒方登赏月楼。
秋兴二首·其二
作者：龚诩
朝代：明

眼底年华次第过，此身未老鬓先皤。形容憔悴已如此，事业蹉跎将柰何。德薄敢辞知己少，患深转觉一身多。秋风忽起江东兴，谩托莼鲈发浩歌。
秋况
作者：龚诩
朝代：明

岁晚天寒木叶稀，敝庐无恙尚堪依。如何苦恋鱼羹饭，孤负黄花待客归。
秋日寄袁宗鲁
作者：龚诩
朝代：明

此身憔悴如秋叶，每见凉风只欲飞。想得故人新酒熟，应培黄菊待侬归。
秋日苦雨
作者：龚诩
朝代：明

九日江皋秋向深，农家刈穫苦多阴。谁知此日祈晴意，即是前时得雨心。野鸟正呼泥滑滑，途人方叹水涔涔。何当尽扫顽云翳，独使阳乌普照临。
秋江待渡图琴川朱孟祺过余逸老庵为作此画
作者：龚诩
朝代：明

爱尔草堂清可怜，常因溪隔造无缘。如今略彴通舟道，不用高声唤渡船。
种园有感
作者：龚诩
朝代：明

忆昔经营始，年华已觉衰。众人皆笑晚，独我不嫌迟。橘记移根处，梅思种核时。竹松培得所，桃李值随宜。夏恐蒿莱没，冬忧霜霰欺。备乾深积水，防践密编篱。不惮挥锄倦，宁知抱瓮疲。愿为经久计，耻作苟安期。已见花盈树，行看子满枝。乃知功既至，自有效相随。助也徒为害，忘之亦可悲。
移家小虞浦上二首
作者：龚诩
朝代：明

清风明月小虞滨，鹤发萧萧一老身。自信胸中无一事，得居林下作閒人。无钱无粟未妨乐，有酒有书谁道贫。满野閒花并野草，无非都是自家春。岁晚移家寂寞滨，茅庵一个仅容身。昔为风月旧交友，今作溪山新主人。白发被肩浑忘老，清霜到骨不知贫。年来学得邵康节，拍拍满怀都是春。
移家小虞浦上二首·其一
作者：龚诩
朝代：明

清风明月小虞滨，鹤发萧萧一老身。自信胸中无一事，得居林下作閒人。无钱无粟未妨乐，有酒有书谁道贫。满野閒花并野草，无非都是自家春。
移家小虞浦上二首·其二
作者：龚诩
朝代：明

岁晚移家寂寞滨，茅庵一个仅容身。昔为风月旧交友，今作溪山新主人。白发被肩浑忘老，清霜到骨不知贫。年来学得邵康节，拍拍满怀都是春。
移居二首
作者：龚诩
朝代：明

饱玩青山性所耽，晚从平远寄茅庵。年来苦被前村隔，又拟移家更向南。小虞塘上屋三间，虽道无钱且得閒。更喜望中无隐蔽，东西全体是青山。
移居二首·其一
作者：龚诩
朝代：明

饱玩青山性所耽，晚从平远寄茅庵。年来苦被前村隔，又拟移家更向南。
移居二首·其二
作者：龚诩
朝代：明

小虞塘上屋三间，虽道无钱且得閒。更喜望中无隐蔽，东西全体是青山。
稽山送别图为陆则明赋
作者：龚诩
朝代：明

越山青青越水白，古来胜景多遗迹。离人话别不胜情，往往图之赠行色。陆君来此成清游，行行直上稽山头。若耶秦望玩未己，兴尽忽泛山阴舟。盍簪士友远相送，为写新图托规讽。惓惓忠孝远相期，此意须知爱君重。君今快着祖生鞭，明年应转东南辕。拟沽浊酒候江上，共？一醉春风前。
稽山送别图为陆则明赋
作者：龚诩
朝代：明
体裁：古风

越山青青越水白，古来胜景多遗迹。离人话别不胜情，往往图之赠行色。陆君来此成清游，行行直上稽山头。若耶秦望玩未己，兴尽忽泛山阴舟。盍簪士友远相送，为写新图托规讽。惓惓忠孝远相期，此意须知爱君重。君今快着祖生鞭，明年应转东南辕。拟沽浊酒候江上，共�一醉春风前。
竹林深处为九我赋
作者：龚诩
朝代：明

知君素抱岁寒心，晚结茅茨向竹林。书幌色侵苍霭重，钓船阴锁绿云深。溪山李白三杯酒，风月嵇康一曲琴。自欲杖藜时直造，囊中恨乏买邻金。
竹枝歌
作者：龚诩
朝代：明
体裁：词

朝见浮云飞出山，暮见浮云飞入山。浮云自是无心物，郎既有心胡不还。
织机娘诗
作者：龚诩
朝代：明

织机娘，织机娘，豆花篱落风露凉。连宵织得几疋布，一疋不知多少长。岂知东家新妇性拙慢，惟解贪眠饱餐饭。生憎尔曹咿？不肯休，看渠晚岁衣裳问谁办。
织机娘诗
作者：龚诩
朝代：明
体裁：古风

织机娘，织机娘，豆花篱落风露凉。连宵织得几疋布，一疋不知多少长。岂知东家新妇性拙慢，惟解贪眠饱餐饭。生憎尔曹咿�不肯休，看渠晚岁衣裳问谁办。
续白额行
作者：龚诩
朝代：明

白额白额猛且雄，居然据我林之中。白日出林取人食，馋口大开如血红。摇头掉尾似得意，流血滂滂无惨容。遂令自古南山下，大道尽日无人纵。一朝忽与猎夫遇，密网强弓绕林树。白额计穷无所逃，四足如豚缚将去。虽然摇尾乞人怜，积恶过深宁汝恕。却怜三四假威狐，遁迹潜形在何处。
续赋苦雨谣
作者：龚诩
朝代：明

今日雷，明日雷，雷声未绝雨即随。五月初旬作雨始，六月中旬犹未止。田中水增五尺高，南风吹作如山涛。更堪海潮挟湖水，冲尽岸塍无可抵。嘉禾万顷烂根苗，百姓寸心如火烧。昼夜踏车敢辞苦，不忧擂破牛皮鼓。天公倘有哀怜心，太阳早赐驱群阴。不然我民必当死，天公恻隐何安此。我今粗述民间风，愿达仁明太守公。济时肯布万全策，我民感激情何穷。
续铁心行
作者：龚诩
朝代：明

男儿心肠硬如铁，妇人谗言如火烈。置之垆冶鼓风扇，须臾硬铁柔如线。长针持出砧玞上，火星四出谁能向。一椎重兮一椎轻，声闻远近铮铮鸣。椎后复烧烧复椎，或锄或钁随手成。乃知男儿有欲心易软，岂能不惑常保骨。肉之深情我愿丈，夫心如金莫如铁。一回锻鍊一回坚，彼火灰寒自当灭。
老鹤
作者：龚诩
朝代：明

骨节棱棱冰玉清，羽毛翩翩霜雪明。不随神仙去紫府，与我共结林壑盟。宁甘饥渴守我分，饮啄肯与群鸡争。竹间花外每独步，风前月底时一鸣。有时向我展翼舞，似欲和我吟诗声。君不见弋媒徇食良可耻，卫国乘轩何足荣。愿言与尔共卒岁，不必云霄驰远情。
自况
作者：龚诩
朝代：明

短发被肩霜雪如，怡然自乐易安居。不图时誉贫辞富，岂谓来生老读书。无愧自然成快活，多财未必见赢馀。眼中役役蜗蝇辈，过眼浮华总是虚。
自述和沈诚学壮游诗意
作者：龚诩
朝代：明

先生卜筑江之皋，屋庐岁久浑无茅。薄田数亩书一束，耕耘诵读忘疲劳。旁人笑我谋生拙，不道胸中蕴奇绝。几多明月与清风，一一难将向渠说。年去年来春复秋，随宜无喜亦无忧。眼中富贵等蝼蚁，一点不使灵台留。风雪行看岁寒至，破褐从教露双髀。待得春来生意回，还我一身和暖气。
自述衰谢一首
作者：龚诩
朝代：明

自怜百技一能无，两眼昏花四体枯。不解禦凶兼岁去，此身真是旧桃符。
自题晚归图
作者：龚诩
朝代：明
体裁：七言绝句

红树离离映夕晖，水天空阔雁高飞。扁舟一个轻如叶，常载先生半醉归。
自题画像并送康友竹归庆安
作者：龚诩
朝代：明

十年不见康友竹，一日客里惊相逢。江湖落魄总相似，生意不殊心事同。为施丹青造化笔，写我山林枯槁容。铁冠布衲草为履，抱琴瘦仆行相从。寒风两鬓吹蓬松，雪中古木霜中鸿。风流敢托归来翁，一团清气蟠心胸。功名不羡褒鄂公，莞尔一笑浮云空。今年五十已过二，六十相将在眼中。君今还西我归东，一聚一散真萍蓬。他时何处可得复相遇，为我添个寻诗筇。
舟中有作
作者：龚诩
朝代：明

杨城湖口暂经过，沽酒无钱可奈何。白水煮鱼嫌味淡，湿薪炊饭苦烟多。落帆且入三叉港，脱险方离万顷波。东望小桥烟柳外，喜闻渔父一声歌。
芝塘道中即事
作者：龚诩
朝代：明

北望宝芝三十里，村墟六月雨馀天。一湾流水一湾竹，两岸垂杨两岸蝉。谢老久荒先世宅，平章犹记古时田。浮生始悟真如梦，一度经过一怆然。
苦旱
作者：龚诩
朝代：明

狂风日烈迷尘道，不奈为灾旱魃何。病草渴心思化雨，涸鳞翘首望恩波。湫潭灵物空为祷，田野农夫彊作歌。若个解伸探月手，烦君为我挽银河。
莱庵先生歌
作者：龚诩
朝代：明

先生雅志乐田野，结屋东皋事耕稼。不比当年捷径人，暂托终南待高价。不忧丞相嗔，不遭官长骂。不骑马旁人门，不低头出胯下。白梅翠竹绕屋栽，岁晚吟观乐清暇。粗衣粝食饱暖休，容膝茅茨只三架。窗前书卷圣贤心，林下渔樵今古话。一出一处听自然，一死一生随造化。从今寄语郭景纯，莫为颜含占易卦。
落叶吟
作者：龚诩
朝代：明

落叶复落叶，阶前渐积多。虽知无反期，未能忘旧柯。谁知旧柯心，己萌新叶意。故情虽不同，能不我遐弃。作书报新叶，且莫誇逢时。西风一朝起，此情当自知。
西畴二首 其一 金橘圃
作者：龚诩
朝代：明

满树霜丸万颗垂，年来惠我侑芳卮。常因剖食怜佳味，忆得窗前种核时。
西畴二首 其二 梅花陇
作者：龚诩
朝代：明

垄上梅花开百株，岁寒诗酒足清娱。不知风雪溪桥路，近有何人跨蹇驴。
西畴二首·金橘圃
作者：龚诩
朝代：明

满树霜丸万颗垂，年来惠我侑芳卮。常因剖食怜佳味，忆得窗前种核时。垄上梅花开百株，岁寒诗酒足清娱。不知风雪溪桥路，近有何人跨蹇驴。
观梅
作者：龚诩
朝代：明

梅花与我最相知，看了南枝又北枝。如此冷风如此雪，无人不笑老翁痴。
观梅图
作者：龚诩
朝代：明

先生雅操如冰玉，不爱繁华爱幽独。有足不踏公家门，有口不食非义粟。却来山水最奇处，剩种梅花搆吟屋。霜林雪径常独游，竹杖芒鞋巾一幅。疏影暗香诗一联，千年脍炙无人续。鹤骨久仙吟梦寒，画图尚尔清人目。君不见涌金门外西湖边，花柳富贵人争传。年年二月三月天，士女嬉游多画船。望中一点青青然，为识先生名更妍。
观泉图
作者：龚诩
朝代：明

苍壁倚空如削铁，一带寒泉喷飞雪。只疑天上漏银河，万古千秋流不竭。若有人兮清且狂，平生泉石存膏盲。科头箕踞玩不已，尘虑一洗无毫芒。老我飘萧同野鹤，税驾每怀山水乐。愿得相从杖履间，濯缨濯足随清浊。
记会稽周士翔先生遗语二绝句
作者：龚诩
朝代：明

不知天数为何物，忠孝唯求死即休。只此一言才出口，遂令乱贼永含羞。父雠不报活何为，乐府曾闻太白词。人子不从天子赦，片言千载有馀师。
记会稽周士翔先生遗语二绝句·其一
作者：龚诩
朝代：明

不知天数为何物，忠孝唯求死即休。只此一言才出口，遂令乱贼永含羞。
记会稽周士翔先生遗语二绝句·其二
作者：龚诩
朝代：明

父雠不报活何为，乐府曾闻太白词。人子不从天子赦，片言千载有馀师。
访倪道士不遇因寄以诗
作者：龚诩
朝代：明

芒鞋竹杖皂纶巾，来觅烟霞洞里人。何处去寻骑鹤侣，山阴负此好鹅宾。风飘桂子香逾远，雨洗苔花色转新。为寄短歌申后约，不妨多酿瓮头春。
谢南野先生作棺见赠
作者：龚诩
朝代：明

大患应知为有身，鸢乌蝼蚁岂疏亲。只缘未达庄生意，尚以遗骸累故人。
谢孔昭画山居图为存诚赋
作者：龚诩
朝代：明

大山峨峨气凌众，小山拱揖如宾从。流泉一派入溪遥，古木千章含雨重。硕人自爱考槃乐，风光不减元公洞。盘中苜蓿长阑干，松叶酿成香满瓮。诗书万卷圣贤心，一生自足供我用。世间名利等缰锁，岂肯垂头受羁鞚。不到城中知几年，稚松尚忆移根种。怜渠世路苦奔驰，得失总成蕉鹿梦。我生虽久在樊笼，每向江湖羡鳞纵。明当拂袖赋归来，风月烟霞幸分共。
负薪图
作者：龚诩
朝代：明

会稽愚妇厌夫贫，辞去何曾愧失身。富贵自期年五十，买臣亦是一常人。
贺程侯喜得子
作者：龚诩
朝代：明

久慕君家积德多，晚生英物喜如何。老夫更著数年活，当赋徐卿二子歌。
赵松雪竹石
作者：龚诩
朝代：明

旧宋王孙元学士，草堂心事玉堂身。笔端写出江南意，落日西风为怆神。
赵氏双桂轩
作者：龚诩
朝代：明

赵公二子美无度，双桂名轩拟弟兄。已信结根同得地，更怜交叶总含清。肯随桃李争颜色，要与松篁一性情。笑煞田家紫荆树，却从憔悴复重荣。
过任阳有感
作者：龚诩
朝代：明

任水湾湾南北流，人家多住竹林幽。旧堤不见寻梅舫，遗趾空闻梦鹤楼。漠漠草莱将薄暮，离离禾黍已深秋。可怜当日欢娱地，不道今成满目愁。
过芝塘东虞宅废园
作者：龚诩
朝代：明

梨花雪白海棠红，诗酒笙歌岁岁同。不道世移人事改，野花无数领春风。
过芝塘将谒马字昌断冈道中二首
作者：龚诩
朝代：明

狂风急似离弦矢，白雪轻如过眼花。北望故人犹数里，禦寒沽酒向谁家。雪随风力乱飞扬，道上行人冻欲僵。却笑老奴如便了，鼻随清涕尺馀长。
过芝塘将谒马字昌断冈道中二首·其一
作者：龚诩
朝代：明

狂风急似离弦矢，白雪轻如过眼花。北望故人犹数里，禦寒沽酒向谁家。
过芝塘将谒马字昌断冈道中二首·其二
作者：龚诩
朝代：明

雪随风力乱飞扬，道上行人冻欲僵。却笑老奴如便了，鼻随清涕尺馀长。
过虞家宅
作者：龚诩
朝代：明

廿载流光快掷梭，虞卿宅畔重经过。白头野老都成鬼，红粉村娃总作婆。官赋孰如今日重，人家不似旧时多。夕阳野草花桥路，不觉徘徊发浩歌。
过顾玉山旧宅二首
作者：龚诩
朝代：明

阿瑛旧宅绰山前，父老犹能话昔年。楼阁俨如真洞府，主宾浑似小神仙。花时不绝笙歌宴，门柳常维书画船。肯信只今无片瓦，平芜漠漠锁寒烟。当时富贵号无前，屈指繇来未百年。好事主人金粟老，能文馆客铁龙仙。歌儿舞女花间席，茶灶笔床湖上船。今日我来都不见，数家田舍起炊烟。
过顾玉山旧宅二首·其一
作者：龚诩
朝代：明

阿瑛旧宅绰山前，父老犹能话昔年。楼阁俨如真洞府，主宾浑似小神仙。花时不绝笙歌宴，门柳常维书画船。肯信只今无片瓦，平芜漠漠锁寒烟。
过顾玉山旧宅二首·其二
作者：龚诩
朝代：明

当时富贵号无前，屈指繇来未百年。好事主人金粟老，能文馆客铁龙仙。歌儿舞女花间席，茶灶笔床湖上船。今日我来都不见，数家田舍起炊烟。
过顾玉山旧宅（二首）
作者：龚诩
朝代：明

阿瑛旧宅绰山前，父老犹能话昔年。楼阁俨如真洞府，主宾浑似小神仙。花时不绝笙歌宴，门柳常维书画船。肯信只今无片瓦，平芜漠漠锁寒烟。¤
述怀一首
作者：龚诩
朝代：明

自叹微躯一羽轻，去留无定似游僧。病随春草年年长，愁逐秋潮夜夜增。定省久违思老母，心胸日塞念良朋。何时得泛归吴棹，重读父书亲夜灯。
追赋陆烈妇歌
作者：龚诩
朝代：明

陆家有子贱且贫，一生家住琴川滨。唯能击鼓与吹笛，更无馀策堪资身。其妻本是田家女，目不知书心却古。蓬头垢面破衣裳，乐与夫君共甘苦。夫君卧病忽经年，瓶无粒粟囊无钱。晨昏何以给饘粥，一饱十饥诚可怜。眼中骨肉犹行路，况彼乡邻肯相顾。徬徨悽楚只天知，嘿嘿更无人可诉。一朝乞得斗升归，济急庶以全烧眉。不道抵家日将暮，夫命已逐残云飞。躄地号天几绝气，祭毕随将死相继。谁知村落妇人心，有此堂堂真节义。老夫闻此十馀年，每叹丈夫多不如。芳名未免久湮没，春秋大笔何人书。君不见豪儿剥民恣封殖，输谷公门仅千石。如何反得义民名，华表旌门炫金璧。
送冯翼夫广文先生分题得鲁桥瞻岱
作者：龚诩
朝代：明

一肩行李惟书剑，北上神州道路长。迤？渡沂遵鲁望，迢遥仰岳辨齐疆。濛濛欲雨春云重，郁郁凌霄晚岱苍。便好举身登绝顶，晓看红日浴扶桑。
送冯翼夫广文先生分题得鲁桥瞻岱
作者：龚诩
朝代：明
体裁：七言律诗

一肩行李惟书剑，北上神州道路长。迤�渡沂遵鲁望，迢遥仰岳辨齐疆。濛濛欲雨春云重，郁郁凌霄晚岱苍。便好举身登绝顶，晓看红日浴扶桑。
送张先生辞顺德馆西还
作者：龚诩
朝代：明

春雪初消柳尚疏，行人挥涕问前途。忘忧已谢霜馀草，返哺空归月下乌。岁月无情双鬓老，乾坤有恨寸心孤。文情付与湄溪水，相送归舟过尚湖。
送徐氏兄子牧之司训青田
作者：龚诩
朝代：明

凉飙动林柯，零露凄以白。曰予感衰暮，抚景重悽恻。况居忧病中，复送远行客。惟子方妙龄，精进有馀力。穷经期致用，云海奋鹏翼。安知时命奇，失意主司格。分教赴青田，吴越千里隔。虽云官卑冷，礼数抗侯伯。州县非不华，奔走泚诃责。知子素明达，荣辱判胸臆。一朝别我去，毅然无难色。相见知何时，云树杳南北。愿遵姬孔教，丽泽竞晨夕。清风与高节，当立万仞壁。尤宜戒垂堂，少慰二亲忆。栝苍古名郡，文宪富资益。幸寄北飞鸿，启我久茅塞。
送王公亮之桂林
作者：龚诩
朝代：明

春雨初晴春日暄，行人话别水西轩。一壶易尽辞吴酒，万里难留适越辕。壮志岂愁南海障，寸心惟念北堂萱。客中情绪多伤感，莫向潇湘夜听猿。
送琴士吴先生南归
作者：龚诩
朝代：明

先生荦荦真奇士，瑩若冰壶贮秋水。茫茫宇宙一閒身，南北东西任行止。平生知己只桐君，出入与俱忘汝尔。每逢佳境得幽趣，辄发长歌奏清徵。南窥禹穴抵吴宫，洗尽少年筝笛耳。先生所宝清如此，凡尘不受纤毫滓。却视营营世路人，一生何殊负涂豕。我从南园一见之，笑谈如在春风里。金兰投分即弟兄，交亲何必生同里。君今别我甬东去，湖海后期那可拟。倘因云树寄相思，会向江头候双鲤。
送琴士吴先生南归
作者：龚诩
朝代：明
体裁：古风

先生荦荦真奇士，莹若冰壶贮秋水。茫茫宇宙一閒身，南北东西任行止。平生知己只桐君，出入与俱忘汝尔。每逢佳境得幽趣，辄发长歌奏清徵。南窥禹穴抵吴宫，洗尽少年筝笛耳。先生所宝清如此，凡尘不受纤毫滓。却视营营世路人，一生何殊负涂豕。我从南园一见之，笑谈如在春风里。金兰投分即弟兄，交亲何必生同里。君今别我甬东去，湖海后期那可拟。倘因云树寄相思，会向江头候双鲤。
送罗孟维归越中兼柬陈正庵
作者：龚诩
朝代：明

论心未尽又分襟，唱彻离歌酒漫斟。杖履数陪寻往迹，乡关无那促归心。枫林晚映烟光薄，江水秋涵雁影深。他日相思隔吴越，便风须寄短长吟。
送袁兄宗鲁入京
作者：龚诩
朝代：明

少小论交至老成，悲欢离合几关情。桑榆正拟同幽赏，书剑那知复此行。膝下苦违头白母，囊中况乏孔方兄。孤鸾别鹤愁无限，谩托瑶琴诉月明。
送郁老友归芝塘
作者：龚诩
朝代：明

细雨弄晴三月天，故人辞我归芝川。墙头燕子语留客，溪上柳花飞扑船。小姬拍案调新曲，野老挥毫书大篇。最是落红如惜别，随风点点堕樽前。
送陆德深归河阳
作者：龚诩
朝代：明

江上一壶新熟酒，担头数卷圣贤书。也知无计留归棹，未卜何时过草庐。子弟匆匆方惜别，烟波渺渺正愁予。到家暇日遥相忆，尚为先生候鲤鱼。
送陈说庵先生归尚湖旧隐
作者：龚诩
朝代：明

携取旧书归旧隐，匆匆惜别意如何。自怜野老愚蒙甚，每荷先生启益多。客梦远悬亲冢树，乡心长忆尚湖波。自今良会知何日，翘首虞山付短歌。
道中见弋人有感而赋
作者：龚诩
朝代：明

负弩蹲躯隐薜萝，鹤媒前导舞婆娑。凫鹥只合高飞去，同类应知误汝多。
郭公辅挽诗
作者：龚诩
朝代：明

古娄樽酒忆相违，瞬息那知往事非。生死可怜客易别，交游转觉老成稀。谪仙此日骑鲸去，丁令何年化鹤归。老眼一泓怀旧泪，随风散作雨霏霏。
采桑曲
作者：龚诩
朝代：明

桑柘雨晴如绿云，谁家女儿茜红裙。采桑纤纤露玉笋，低首不肯观使君。采之采之弗容缓，争柰筐深未能满。只愁归晚正蚕饥，不道使君欲肠断。
重到湄溪廷悦求诗爰题二绝
作者：龚诩
朝代：明

胜境森森古木齐，孤禽曾借一枝栖。重来何处寻知己，不是湄溪即印溪。怡园不到已三年，郁郁常劳梦寐牵。今日重来因话旧，不知清泪堕樽前。
重到湄溪廷悦求诗爰题二绝·其一
作者：龚诩
朝代：明

胜境森森古木齐，孤禽曾借一枝栖。重来何处寻知己，不是湄溪即印溪。
重到湄溪廷悦求诗爰题二绝·其二
作者：龚诩
朝代：明

怡园不到已三年，郁郁常劳梦寐牵。今日重来因话旧，不知清泪堕樽前。
铁心行寄沈诚学
作者：龚诩
朝代：明

我有胸中一块铁，赠君锻鍊成宝刀。不杀狐狸及鼷鼠，要斩南山白额长桥蛟。视蛟如蚓虎如猫，心不为功力不劳。功成毕竟藏诸韬，肯将割肉供君庖。纵教埋没不复用，终使神光夜烛牛斗高。
閒居即事
作者：龚诩
朝代：明

幽居景物自清妍，入眼经心事事便。暑气渐消秋近候，凉风欲动雨馀天。庭除千叶舒红槿，盆盎双头吐白莲。更有芭蕉尤可爱，最宜濡墨写长篇。
閒居四景
作者：龚诩
朝代：明

吾家烟树水南村，尽日观书静掩门。地僻喜无车马过，春风正满绿苔痕。门巷萧然午睡馀，纷纷鸟雀噪阶除。明窗净几无閒事，自录农桑务本书。偶栽佳菊傍幽泉，岁晚泉清菊更妍。掬饮掇餐聊适意，不图却疾制颓年。林下渔樵平日侣，雪中梅竹岁寒交。幽居剩得春风力，不放红尘过小桥。
閒居四景·其一
作者：龚诩
朝代：明

吾家烟树水南村，尽日观书静掩门。地僻喜无车马过，春风正满绿苔痕。
閒居四景·其三
作者：龚诩
朝代：明

偶栽佳菊傍幽泉，岁晚泉清菊更妍。掬饮掇餐聊适意，不图却疾制颓年。
閒居四景·其二
作者：龚诩
朝代：明

门巷萧然午睡馀，纷纷鸟雀噪阶除。明窗净几无閒事，自录农桑务本书。
閒居四景·其四
作者：龚诩
朝代：明

林下渔樵平日侣，雪中梅竹岁寒交。幽居剩得春风力，不放红尘过小桥。
闺怨
作者：龚诩
朝代：明

枝头花落减春光，游子归期正渺茫。啼鸟数声惊梦断，一庭芳草又斜阳。春来日日望郎归，转觉天涯信字稀。回首又惊三月暮，东风门巷柳花飞。玉容花貌日摧颓，夫婿他乡未卜归。一点妾心何所似，精金百鍊不成灰。
闺怨·其一
作者：龚诩
朝代：明

枝头花落减春光，游子归期正渺茫。啼鸟数声惊梦断，一庭芳草又斜阳。